para 


OG > fi 2 
Ew a 15^ 
pase 


EE 


۷۸۵۱۰ Fe sc HW 
Ach, 


ALVIERO NEGRO 


INT DI MASNADE 


— drame in dós parts — 


ALVIERO NESRO 


INT Di Masyave 


- Jame m des pare - 


A 


Say DENEL DAL ۱ 
ABUO- 1844 


INT DI MASNADE 


lis pesos ix medic di 
¡emtrade : 
SPIZZIAR 
DONE LUCREZIE 
ZONIK 4 di done duenerie 


ZOVINE | fie de de Femme) مس‎ - 6 
SANTO PAGAUT 


BERO BUTAZON 
LUZIE 
PLEVAR 

TIN 5 
de FEHINE 

Qe FEMME 

UN ۲ 
AUTRE INT 


SGO BAR 


- Il dramma trae lo spunto da fatti veramente accaduti negli anni 1840 — 1841, a 
San Daniele del Friuli. Con il titolo “La journée di San Daniele del Friuli” com- 
paiono in: Pietro Brunello, Ribelli, questuanti e banditi (Proteste contadine in 
Veneto e in Friuli 1814 — 1866) Marsilio Editori, Venezia, pagg. 43 — 61, con la 


segnalazione degli Archivi dai quali è stata tratta tutta la documentazione di prova. 


- Il titolo “Int di masnade” (It. Masnada — dal prov. Masnada = servitorame; 
compagnia di furfanti. Lat., in senso dispregiativo, militum manus-us; turba-ac) 
si giustifica nel dispregiativo usato dal Commissario Sgobar per indicare conta- 


dini e poveri braccianti (gens servile) considerati furfanti. 


INT DI MASNADE 


PRIME PART 


1) A tendon siaràt lis notis de "marsiliese" che a muerin — comicamentri — sul 
vigni sù di ches de "marce di Radetzky" Sul disfantási de musiche si viarg 
il tendon e al ven a "proscenio" il CONTESTORIE. Lüs su di lui. Sul fonts 
une parèt dute blancje. Int che e va dentri e für. 


CONTESTORIE — Sintude la musiche, int? Vie i francés, cu la armade di 
Italie, e pronts a rornà ca i austriacos a comedási lis cue- 
stis, dopo de savonade che ti vevin cjapade su la Save e su 
la Drau.... Ma a ‘nd jerin stats, prime, altris di lór a 
disvuedänus granárs e cobláts, che e je storie antighe di 
secui pal nestri puar Friùl. Parfin i Cosacs dal Suvarow 
nus capitarin ca jù, a bevara i lór cjavai inta lis aghis dal 
nestri Tiliment e a nudrisi cu la nestre polente. E scugni 
sta zitos e cuzzos, di une pestadice a ché altre, a sapuarrà 
robariis, mangjariis e a cjapà rips tal cal di ognidun che al 
rivave. Ma la puare int; parce che i siörs se fasin di siörs 
cun cualuncue che al vegni! E po cambià si la musiche, 
ma i sunadórs a son simpri chei, come che si dis. 

E po ce?! Il puar nol sa nancje ce solfe che i sunin. 
Lui al sint che je sunin e baste! 


E se al proteste, se al domande che e cambi a so pro, a son 
pronts cul baston a dai jú pa la schene, che a san ben lór 
chel che i va ben a lui. 


E po baste..... A an provat ancje culi, intal cuarante, intal 
mil votcent e cuarante intindinsi, i puars, umign e femi- 
nis, a fäur cuintri ai siórs, ma no ur à lade drete. Scuasit 
scuasit, a rimetevin ancje la cjamese. 

E cumò us e conti cemür che e je stade (al tint une orele) 
AH"... Cemút che o sai chestis robis.? Jo o ai let ce che al 
à scrit il Spiziar di chenti. Lui al à tignút note di un grum 
di vicendis che a son sucedudis tal pais. 


SPIZIAR - 

(al è vistüt cuntune palandrane dal votcent e al puarte ocjái a la 
“Silvio Pellico") (ridugant) O podarès fàus la storie de int dal paîs 
dome passant, une par une, lis ricetis dal miedi che o ai dutis 
adun tal gno libri... Camamilis, polvar di mente e fenocjet pal 
siór plevan, par esempli, che al paris di flats di cúl e mal di urine 
e par chest al è simpri gnervosit e malmonrät; sanguetis di racà es 
maruelis pal siór mestri che al à il so bon dafà a grarási; mane e 
sene pe contesse Salde che e à simpri stentàt a là di cuarp e a vier- 
zisi di cür; decots di polmonarie e di osmarin pal comissari distre- 
tuàl che al è simpri plen di scaranzie e di pocje voie di fà ben e 
vie dilunc..... Eh sì sì... ju cognòs ben i mai dai siórs. Chei dai 
puars, invezit, no si ju conte parcè che chei no van dal miedi. Sc 
a vegnin di me a vegnin dome par cualche confet di chinin par 
scombati cu lis fieris e se ur tocje di muri, a muerin tal lór jet di 
scus, cui budici ingropats o di un colp e amen,... senze che il 
miedi ju judi... 

Par di la veretat no si infidin nancje di me, che, pûr, o soi simpri 
stat de bande lór..... che o soi stat tirât sù ae scuele de 
Enciclopedie, che dai Inluminiscj francés, par capisi: libars e ducj 
compagns in chest mont. Nissun privilegjat, ni par nassite ni par 
stat di famee, che se e fos par me i puars a varessin za fate la rivo- 
luzion ancje ca di né. 


2) Su lis ultimis peraulis e jentre DONE LUCREZIE: 


¢ a une ande di matrone, ma vistude dute a neri come une citine. 


LUCREZIE- Eh za, copáts i siórs, i predis e cun dute la nobiltàt di chenti...! 


SPIZIAR 


Vere?... Ma bräf il nestri siòr spiziàr... 


- Oh, done Lucrezie riveride....... No dis copäts, che jo no ai cûr 


di copa nissun di chest mont, nancje une moscje, ma taiáur lis 
sgrifis a cualchi siorut di chent e sarès une robe juste... 


... E, po,... une femine di religjon come che e je jê, e varès di savé 
che i siórs no àn une buine innomine tal Vanzeli..... 

LUCREZIE - No 'ndi pierdés une di ocasion, vualtris framassons e liberäi par 
meti a mål la religjon di Crist, par discredità chei puars predis che 
a stan daür al Vanzeli cun umiltàt..... 

SPIZIAR ` - Se stessin tant daür cu la umiltát che i par a jê, a saressin plui di 
cjase là dai puars che non intai palags dai siòrs.... Done 
Lucrezie..... 

LUCREZIE - Almancul inta chei no si blesteme, si tratisi cun creanze, si à cure 
di praticà la moral e di dä bogns esemplis, di insegnàur ancje ai 
sotans a fà ben e a vé rispiet di chei che a san di plui di lör sul vivi 
di chest mont.... 

SPIZIAR ` - Sigür! Ur disin ai sotans e ai puars: fasét ce che us disin, e no ce 
che o fasin. Doi pés e dòs misuris.. par lòr. E rispiet.... Che sigür 
a "ndi san di plui di lôr sul vivi di chest mont... 

La leg e la autoritàt a son lór, tal non di Diu e cu la sante bene- 
dizion dai predis... e il Vanzeli sot dai pits..... 

LUCREZIE - (sí segne) Joisus! E chescj a son i insegnaments che us son vignúrs 
di France? Bielis indeis, sì, che a an za infetát un grum di zovins 
ancje culi: ur an fat pierdi la religjon e il rispiet de auroritat...! 
Indeis che a àn stigät i puars a meti lis mans su chel dai siórs e ur 
an far crodi di jessi libars di fà chel che a vuelin..... 

SPIZIAR -E che no dismentei, done Lucrezie, che chés indeis vignudis de 
France, a son ca a ricuardanus che o sin ancje ducj fradis.... 


LUCREZIE - Nus al veve za dit il Vanzeli.... Fradis sì, ma intal grim di Diu.... 
SPIZIAR -E ancje ca jù su la tiere, Siore Lucrezie, un prossim dal altri... 
LUCREZIE- Jo il gno prossim, o sai cui e cual che al è.... E a chel jo i fas 


caritàt...., i doi une man.... 


SPIZIAR ` - Caritát di cualchi frugon, cuant che i vanze; une man cuant che 
i somee.... 


LUCREZIE- Po aial di vigni un framasson come lui a insegnämi chestis robis? 


SPIZIAR ` - (ridint) Po no, no. No vuei insegnái nuie a di nissun jo, ma visä- 
le che no si rive in paradis pe sò strade, siore Lucrezie.... 


LUCREZIE - Vuelial fami la predicje? O ai pür dite jo, si scugnarà vigni a scue- 

le di vualtris satanats, cumò, par salvasi la anime. 


SPIZIAR -Che no si incomodi, siore Lucrezie.... Dopo dut a son ancje altris 
stradis. 


LUCREZIE - Cualis? 


5۹۳121۸8 - Chés di dáur une man ai puars, par esempli, chel di lassà che i 
nemái dai sotans a passonin intai prats di ducj.... 


LUCREZIE - Prats di ducj a ‘nd è ancjemo.... 


SPIZIÄR - No avonde.... o vés cjapats i miór par vualtris e o vés lassât il 
scart pai puars sotans.... 


LUCREZIE- O vin batude la aste pe afitance, siòr spiziàr.... 


Ma vino, cumò, di barufà pai passons? Ancje jo o ai di stàur sot 
ai miei interés. Nol abadial ancje lui ai siei? 


SPIZIAR - Jo o ai dat vie dut, come che al vil il Signór intal Vanzeli, o ai 
chel che mi baste par vivi e par tigni impins la speziarie.... 


LUCREZIE-- E brao lui, chel.... 

SPIZIAR - Gnogno..! Vere? 

LUCREZIE - Paron lui..! (cun altri tono) Ma cumó che mi scolti pardabon! 
SPIZIÄR - Ah, no passave di culi par cas, alore!? 


LUCREZIE - No. Propit par fevelà cun lui. Par un consei. Par un plasé, se al 
vorà fámal.... 


SPIZIÁR -Che mi disi. Conseis e plasés no iai dinei a di nissun..., se o pues. 

LUCREZIE- Al è di gno fi che o vuei feveläi... Al savara, no, che al a mitút il 
cjaf inta ché sbrinzie di massariute che o vin par cjase... 

SPIZIAR -Alè in etát di savé ce che al fas... 

LUCREZIE - Si è lassât inzingará altri che no... A ché etát ali non si sa ben ce 
che e si fas... Une frute che o vin cjolte par caritat e varès ché, 
magari, di cjapa pit in cjase nestre... Un pari che al va pes osta- 
riis e une mari che e sbrendole ca e là par ogni cjase... 

SPIZIÁR ` - O disarés un pari che al tire indenant come che al po: a opare 
cuant che lu clamin, tal so cjamput cuant che al covente par vé 
juste la bocjade e nuie di mál par un tai in ostarie; une mari che, 

pes voris, no ‘nd je tantis di miór., e che e va là che le clamin, par 
lava e sopressà... Ancje a mi mi ven par cjase e o ai dome di di 
ben di jé, che e je nete e puntiliose... 


LUCREZIE- E al è ben par chest... propite parcè che i ven par cjase, che lu 


prearès di dii che e convinci só fie a lassá stà gno fi, che al è 
destinat a une dal so par.... 


SPIZIAR -...Che lu vés destinát, done Lucrezie.... 
LUCREZIE - Pal so ben.... 
SPIZIAR -E dato che si trate dal so ben, no mi sta ni a mi, ni a vualtris di 


famee, o crót, di metisi par tres dal so destin.... E, po, l'amór nol 
va daür dal rango, ma al va dret a sbisià tal cür, a dismovi ché 


fuarce che e sburte i oms intai brags des feminis e vicevierse...... 
LUCREZIE- E, duncje...? 
SPIZIAR -Chest al è un plasé che no pues e no vuċi fai, done Lucrezie... 


LUCREZIE- E, alore, no mi reste che rivolzimi al plevan.... 
SPIZIAR ` - O lassà che la magne e vadi pe campagne... 
LUCREZIE - Mai..... (e indusie) Ma... 

SPIZIAR - Ma, done Lucrezie? 

LUCREZIE- O ai un altri consei di domandài. 

SPIZIAR ` - Simpri a rivuart di so fi? 

LUCREZIE - Si. 


SPIZIAR ` - Seal è par chel che o pensi.... il consei o soi pront a dájal. E, in 
chest câs, che e abadi... cul plevan.... 


LUCREZIE - Alore, lui al sa,...?! 


SPIZIÄR — - ... Che so fi se intint cui patreots di chen Lu sai e di un pies 
incà. Se lu sai jo, alc al sa ancje il plevan.... E forsit ancje chei dal 
Imperial Regjo governo plui fedéi a la Austrie... 


LUCREZIE - Ma la mé famee e je cui predis intal rispiet da la Austrie... 
SPIZIAR ۰ - Ma so fi... 


LUCREZIE- Gno fi si è lassát instupidi dai discors di chel miedi di Navarons 
che al ven ogni tant a predicjäur pe Unitàt de Italie. E si è lassát 

nora lui e cualche altri snacaiös di student intune societàt segre- 
te, che di sigdr e je cuintri dal Pape.... Come chè dai framas- 
sons... 


SPIZIAR -La “Giovane Italia”, done Lucrezie.... 


LUCREZIE- Ma ce puedino fà un cuatri scalmanats, senze timór di Diu, cuin- 
tri di un Impero? 


SPIZIAR - Parecjäsi in segret pal moment di fà il ribalton e dopo podé pra- 
tindi il non “Italie”...!! 
LUCREZIE- A an sorte, alore!... 


SPIZIAR -O ai pêre ancje jo, che un grum di chei patreots li no rivin a chel 
moment! A ‘ndi cjapin ogni di intal Venit e in Lombardie, e un 
par ancje ca di nó. 


„Juste in Piemont ur va miór, se no son di chei dal Andreus..., 
di chel miedi di Navarons che e sa ancje jé, dai mazzinians.... ven 
à sti... 


LUCREZIE - Chei o chei altris, par me, a son compagns... 


Dome no vorés che al fos ancje gno fi fra chei che a son tignüts 
di voli... 


SPIZIAR - Par di la vererát, so fi, al è riscjós un tic masse. 
LUCREZIE - Saial alc, par cas, che si puedi proviodi in timp... 


Se a vegnin a savé che al è ancje lui un scjaldinós di chei li, al sarès 
un disonòr par noaltris.... 


SPIZIAR - Disonór vué, come che le viót jê, ma un doman... 
LUCREZIE- Chel doman al è lontan... E ce che al conte al è dome il vué... 
SPIZIAR -Jo o sai di buine bande (si ferme; cun altri tono) 


Ma... al sarà miór là dal plevan, che se al è alc di savé di un plui 
precis.... Chel, di sigür, lu sa za. 

LUCREZIE - Là dal plevan par chest, al è lá a metii un pulg ta la orele.... Lui 
al sa di buine bande... ce? 


SPIZIÁR - Po ben, je disarai... Par chel che o sai jo, a son par rivà a Sant 
Denél un cent soldáts dal reziment "Re Guglielmo", mandáts ca 

di Udin cun cuarante cuesturots. 


No si sa ben, se par garanti l’ordin intant de aste de fitance dai 
prats, dato il malcontent de int, o se par mena vie i patreots. Di 
sigür si sa che a vegnin ca cuntun elenco di almancul vincj di lór. 


E dato che ca di scrusignots a ‘nd an, al sarés prudent che so fi al 
les vie di cjase, magari par un póc.... 


LUCREZIE - Vie di chenti, lontan, al à di là..... 


Vie di chei cuatri scjaldinós e, di ché strade, tant lontan, che al 
dismentei ché sbrinzie che i à scjaldät il cjáf... Lui, siòr spiziár, 
podaressial racomandamal a cualchedun..., intun puest sigùr...? 
Jo o podarès mandálu là di gno fradi a Padue, che al è cjaluni a 
Sante Justine, ma lui al dîs che i predis... 


SPIZIAR -No ur dan une man ai patreots, sigür...! Che lu mandi ca di me, 
cheste sere, a scür.... E jê che i parecj dut, di là vie cheste sere 
istesse..... La uniche e je ché di tentá di rivá in Piemonr..... è plui 
tal grant al va e plui sigür al è... i darai une letare par raco- 
mandälu a un gno ami fidar di Turin.... 


LUCREZIE- Nol sara mico un framasson di mazzinian...? 
SPIZIAR -A jê che i basti di savé che al è fidár. done Lucrezie. 
LUCREZIE- Mi fidi di lui, siòr spiziar. 

SPIZIAR  - E, alore, a cheste sere. 

LUCREZIE - Grazie. O voi. Lu riveris. (vie) 

SPIZIAR ` - (le riveris, sbassant un tic il gäf) Done Lucrezie...! 


3) 


CONTESTORIE — (al public) O vés capit, no mo, ce femine che e je done 
Lucrezie? A ché li i budiei no si ingropin di sigúr, che ju 
disgrope a fuarce di smenási ca e là par dur il di. Dut al à 
di la come che e vil, se no la bile le scjafoie.... Par chest 
il Spiziar i da ogni tant cualchi fueute di olnàr e cualche 
gore di ricin, che e puedi discjariási, 

Invezit, pal mal dal scorobüs che e à par purgasi il sanc e 
va a Feagne, par che no lu siepin in pais, a fäsi dá, di une 
femenute che i disin la strie, lis fueis dal cressò, de rucule 
di aghe, par capisi...... 


A proposit dal fi di siore Lucrezie, o vés capit che patreots 
a ‘nd jerê ancje ca di nó. No che a fossin tancj, ma cual- 
chedun si: un par di mazzinians daür dal Andreug; un par 
che, adiriture, i scrivevin al Rosmini, liberài catolics, ma 
in asse dal plevan. 


Students, la plui part, che a Padue a cjatavin il pan par i 
lér dincj... Cualchedun ancje di chei che a jerin stats a 
bati cun Napoleon e che no sopuartavin il jòf dai forescj 
in cjase; cualchi zovin che al fidave tal avignî e che al 
muardeve il smuars tal zito e si parecjave, in segret, pe dì 
dal ribalton da la Austric...... Scjaldinós, si sa, tignüts di 
voli di un continuo e pedinäts... 


Il popul al veve altri a ce pensà: al veve il so dafà a svuarbà 


la fam e a gratasi la pelagre... 


4) A jentrin il ZOVIN, fi di siore Lucrezie, e la ZOVINE, la massariute 
di siore Lucrezie. A son cjapàts pe man. 


ZOVIN 
SPIZIAR 
ZOVIN 
SPIZIAR 


ZOVIN 
SPIZIAR 
ZOVIN 
ZOVINE 
ZOVIN 


- (clamant) Siòr spiziar! Sidr spiziar! 


- Po... indulà vaiso ator e cussì cjapäts pe man? 


- Si volin ben e nus plas morosä..... 


- Ma al è miór che o vadis di scuindon a fa l'amór e no ator pe 


s... 


- No vin mico pôre di få viodi a ducj che si volin un ben di vite! 


- Si lu viót e ben, ma tó mari no je di ché istesse indee..... 


- E scugnarà gambiále..... 


- Mi tocjarà gambiale a mi, invezit.... 


- Jo ti vuei ben e baste! Al è dome chel che al conte par me. 

ZOVINE 


SPIZIAR 
ZOVINE 
ZOVIN 


SPIZIAR 
ZOVIN 
SPIZIAR 
ZOVINE 
ZOVIN 
ZOVINE 
ZOVIN 


SPIZIAR 


ZOVIN 
SPIZIAR 


ZOVINE 
SPIZIAR 
ZOVINE 


SPIZIAR 


ZOVIN 

- Dome chel di pardabon? No séstu ingherdeàr ancje cun alc altri, 
ah? Astu afars ancje cul miedi di Navarons... che lu san in 
tancj... Se tu pensassis dome a fa l'amór..... 


- Al è chel che i dis ancje jo, siór spiziàr.... 
Se mi volés ben dome a mi.... 
- E sarès dome só mari a tignilu di voli.... 
- Ma ché, cumò o dibor, e vares di rassegnäsi... 


- (a basse vôs) Jo i vuci un ben di vite, ancje se mi soi avodat a un 
scopo.... A un ideal... 


- O un o l'altri..... par cumò. 

- L'un e l'altri, par camo e par simpri, siór spiziár. 

- Alore, al è miór che te disi e clare: ti cirin. 

- (cuntune man su la bocje) Oh, Diu...... 

- Lu sat. 

- Tu lu sás....?! 

- A an ancje il gno non, ma o sai ancje che, par cumò, no an ché di 
movisi. A an prime di viodi cemüt che si met cu la aste des fitancis.... 


- Nol è propite il cas che tu ti infidis,... Soldäts e cuesturots a son 
pronts a movisi di Udin... 


- Pe aste. Lu sai. 


- Pe aste e par cjapà te vuate chei cuatri mierlis che a zornin chi 
ator..... 


- Ma lui al scherze, siór spiziár, 
- No scherzi gran... e te vuate al finirà ancje lui..... 


No varan ché, magari, di fàur tant mál..., ma di dà un esempli 
sì..... E o larés te vuate... ducj..., un a la volte..... 


- E alore bisugne che al scjampi.... 


- (a la ZOVINE) E cheste sere istesse... sul scuri.... o soi za dacor- 
do cun só mari. 


- Mé mari? E je za stade chi di lui? 

SPIZIAR -Ti darai une letare par un gno ami di Turin.... Tu varás bon acet..... 


ZOVIN ` — Ancje jo o soi chi di lui pal stes mutif... Ma i domandi di raco- 
mandanus ducj e doi, jo e jé, che no le lassi ca bessole. 


SPIZIAR - Ästu di comprometile jê e ancje la sò famee...? 


ZOVINE  - Pal ben che jo ti vuei o sarès pronte a vigni vie cun te, ma no pues 
scjampá di cjase... 

ZOVIN  - Senze di jê no pues lá vie. E restarés culi cun mé mari, che e 
fasares di dut par disvoltäle di me. 

SPIZIAR -E i pulizais? Le lassaressistu che si batès in colpe di bessole?... No, 
no... Vie, e ae svelte, di bessól e cheste sere istesse..... 


ZOVIN ` - Ma o vevi decidút di cjapà part ancje jo ae proteste pe aste de 
fitance..., di fà sinti ancje la mé vós in pro dai puars ۰ 


SPIZIAR -Posi sa, une falope parsore di ché altre....! Tu varás ben timp, 
cuant che e sara la Italie, a fà sinti la tó vôs in pro dai puars... (4 
vôs plui basse)... se tu ‘nd varàs intal cjapitul...! Va, vait cumo a fà 
l'amór... E cheste sere ca di me, fantat... 

ZOVIN ` (alè restif) Ma... siór spiziar... 

ZOVINE - (lu strissine vie pe man) Riverit e graziis, siör spiziár...! 

ZOVIN  - (rassegnár, si lasse strissinä) Riverit...! 


5) 
CONTESTORIE — (al public) Duncje, intal cuarante al fo culi un grant davoi — 


intai documents scrits par talian si fevele di "sollevazione" e 
inta chei par todesc di "der Ausfstand" che e je la stesse robe, 
somosse, ve, par furlan! — par colpe de deputazion comunál 
di Sant Denél che e decidè di meti in vendite i präts de 
comune, ancje se un decret imperial al veve confermat che 
chei pràts a vevin di jessi lassàts in ús a ducj i components de 
comunitát e al improibive che a fossin dats a altris in dirit o 
in proprietát, o ancje dome concedúts in fit. 


Il dam, si capis, ur vignive dome ai puars e i puars, alore 

a presentarin un ricors al Tribunal di Udin, domandant, 
cun di plui, la division da lis comugnis intal spirt dal 
imperial decret. 

Ma a Udin no si gugnà nissun di daur rispueste, anzit si 
concedè che la deputazion comunál e metès a la aste chés 
comugnis..... O vés di savé che intal timp che o disevi, il 
Comun di Sant Denél al jere paron di alc di plui di cua- 
tricent e sessante etaros di tiere: un dusinte otante a jerin 
firäts e coltats e i cent e orante che a restavin a jerin las- 
sats in pustot e a pràt spontani, parce che ancje i puars a 
vessin i lór passons dibant. 

La decision di bati la aste par fità ancje chescj, e favorive i 
siórs e a discapit dai puars che, dit e far, a deciderin di inva- 
di tant i terens pustots e a prät che chei fitáts e coltivàts, e di 
manda un ricors a Udin cuintri dai deputats dal Comun di 
Sant Denél...... Chescj, plens di póre, a derin lis dimissions 
de lór incarighe e a domandarin che di Udin e fos mandade 
ca une trupe di soldats... 


| puars, alore, si derin adun inte ostarie di Sorecjiscjel...... 


Intant che il CONTESTORIE al fevele, a vegnin puartáts in sene ti. 
taulinuts, cjadreis, tacis, bocái di vin, in mit di vé la indee di une osta- 
rie di pais. 


CONTESTORIE — (mostrant ae int) Culi.....! 


6) Biel che il CONTESTORIE al va dilune cul so discors, e jentrara la 
USTERE a fà il so fat; po, un a la volte, si daran dongje: SANTO 
PAGNUTTI, GIUSEPPE BUTTAZZONI, LUCIA CHIANDUSSO 
e cualche altri. I tré personags plui impuartants, man a man, a saran 
presentàts, 

INT DI MASNADE 


CONTESTORIE — E culi si inmanià la conzure dai puars che si derin dongje 

cuintri dai deputats de Comune, che a ur vevin calpestrár il 
dirit dai passons tes comugnis, dirit consacrat tai documents 
e tes usancis praticadis ancjemó dai timps patriarcjai. 
E di culi i capos a guidarin il popul al atac dal palag de 
Comune in ché di de somosse. Cheste zornade e je con- 
sacrade inte Storie, e ancjemd par francés, come — nuie 
mancul — la “journée” di Sant Denél dal Friùl. 


Tredis di mai dal mil vorcent e cuarante, intune ostarie di 
Sorecjiscjel... (al mostre). 


Eco là, int, la anime di ché grande zornade: Santo Pagnut, 
contadin, ma soran, cuntun blec di tiere, un par di nemai 
c siet fis; e po Bepo Butacon, dictus Batel e Gobo, reven- 
diul, cuntune cjavale e trê fis; e dongje di lui Luzie 
Cjandusse, zornatorie, ma buine par dutis lis voris, sposa- 
de Bagar, cun siet fis e une cjavre....... (al public) Jentrait 
cun me inte Storie. 


7) I tré, che si son za sentáts e cu lis tacis plenis denant, cuant che a vio- 
din jentrà il SPIZIAR e a là viers di lor, a fasin di jevási in pits. Il 
SPIZIAR, cuntun moto de man, ju ferme; po, al cjape une cjadree e si 
sente dongje di lôr. 


DUC] - (a sogjet) Riverit! Siér Spiziar! Che si comudi... 
SPIZIAR - Vive a ducj! (sí sente) 
SANTO . - (ae USTERE) Une tace pal siòr spiziar...! 


SPIZIAR ` - (ae USTERE) Un cuart par me e un litro par ducj... Di tocai. Sul 
gno cont... E, duncje, Santo...? 


SANTO  - Dal prin ricors no si à vude rispueste..... 
SPIZIAR -E nancje no tu ‘nd varäs...... 
BUTAGON - Si varès pensât di presentänt un ...له‎ juste par vé la cussienzie a 

puest..., par di di vé tentät di fà valê, cu la leg, i nestris dirits... 


SPIZIÁR - Se o sés dacordo, o podés tentä, ma jo o soi sigúr che nancje di 
chest no varés nissune rispueste... Vualtris o vais daür de vuestre 
cussienzie, ma lór a van daür dal lór interés, dal lór tornecont..., 
sigürs di jessi sustignüts ancje a Udin... Tant al è vér che a an za 
decidúr di fà la aste e le fasin..., senze abadà ae cussienzie. 


La USTERE e fas il so fat: e puarte di bevi, e suie lis tacis, e nete, e vie 
dilunc. Ogni tant si ferme a scoltà ce che a disin. 


LUZIE - Chest an o sin propit di mál, se no si pues vé nancje un passon, 
cu la carestie di foragjo che o vin... Almancul che nus concedes- 
sin di là tai Sacons... 

SANTO - Nus A impromitút il plevan di interessási par chest... 

BUTACON - Jo, par me, o tentarés un altri ricors. Lui siór spiziar.... 

SPIZIÁR - Se o sês dacordo vualtris...! Par me... Ma aal di vigni ancjemò 
cualchedun.....? 

SANTO -Siädital plevan... che al vegni ancje lui.... 

SPIZIAR - Dijal propit al plevan...? 

LUZIE - Maal è chel che o dis ancje jo...., ma lui li (e segne SANTO) al dis 
che si è ufiert di fanus di piezo cui depuráts, di faur capi lis nestris 
bisugnis... E, po, al à sigurat di fanus vé — c o jeri presinte ancje jo 
— i passons comunái dai Sacons... No ise vere, Santo....? 

SANTO - Usai pûr dir... 

BUTACON- Jo, par me, no sai se al è di infidäsi di lui. Predi al &.... E i predis 


no van mai cuintri dai siórs.... 


USTERE - (intervignint) Ben, abadait, ch, di di mål di cualchedun culì...., 


massime dal plevan, che no vuei vé fastidis, jo.... 
BUTAGON- E ce vino dite di mál...? 
USTERE  - Jo us visi, eco! 
LUZIE - Ástu di metiti cuintri di nó, tu, che tu vivis cui puars? 
USTERE - Puars e siórs, la ostarie e je vierte par ducj... 
LUZIE ` -Isiórs no "ndi bevin dal to di sigür... 


20 


INT DI MASNADE 


USTERE - Il plevan, intant, nol à mai disdegnät la mé puarte. 

LUZIE - Par no piardi il cuartés..., su mo! 

USTERE - (par sierà il discors) Ben, intant, no si par bon a di mal da la int... 

SPIZIAR - Alo, ald! Cull si resone... Si dis chel che si dis, par sclari lis indeis 
e decidi, pal miör, cemüt compuartasi... 

USTERE -O pensi che al siepi, lui, ce che al dis e ce che al fás..., lui, che a! 
è un spiziàr.., 

BUTACON- O savin ducj ce che si dis e ce che si fas, Nine. 

USTERE  - Ma!?... No sai... 

SANTO — - Ce voressistu dî? 

USTERE  - Stant a chel che o ai sintüt o vés invadudis dutis lis tieris, ancje 
chés dai parons, e o vés mandat a passon i nemái cui fruts, che a 
an l'ordin di no di cui che a son. Ise une robe ben fate...? No isal 
un abús, ah? 

LUZIE - Se nus ricognossin i dirits che o vin ancje nó..., i nemái si ju 
torne a manda là che a son simpri státs... Abüs par abüs, Nine! 

SANTO — - Dal rest, i dodis sotans che a vevin cjapats e mandats sot procés 
par cheste istesse reson, a son státs ricognossüts inocents e 
moläts...! E alore? 

BUTACON- Chest al è ameti che o vin reson nó. E se lu à ricognossút il tri- 
bunál a àn di ricognossilu ancje il comissari distretuál e i deputàts 


comunál.... 

SANTO - O starin a viodi. Intant i nemäi a stan li che a son. 

SPIZIAR - Il plevan al cirarà di cunvincijus a rispietà lis decisions dal 
Comun.... 


BUTAGON- Mi a riferit la mé femine che lu à za dite dal pulpit intal gjespui 
di jer, e che al à let un avis dal delegät di Udin cuntune schte di 
provediments cuintri di chei che a fasin disordin e publiche vio- 
lence... Se no à stracapit... 


SPIZIAR ` - Chest al vül di che a Udin a son dacordo cu lis autoritáts di culi. 
Dal rest a àn za pronts i pulizais e la trupe... cu l'elenco di chei 
che a àn di cjapà al princit. I vuestris nons ju àn di sigür... 

SANTO - Me mi à viodút dur il pais a là, cjase par cjase, a tira sù bégs pa 
lis spesis dal ricors, pe tasse dal bol e pe pueste. Ma no ai pöre... 
LUZIE ` - Jo و‎ ai mandats trê dai miei fis cui nemäi... E ducj ju cognossin... 


BUTACON- E ce aio di di jo, che o soi lat a rincurà lis firmis dai puars e mi an 
sintüt a svantà i nestris dirits par dutis lis ostarıis dal contorno...? 


SPIZIAR ` - (a basse vis, che no sinti la Ustere) E zonte che a son in masse a savé 
che tu i prestis la cjavale al Andreug, cuant che al ven ca a Sant 
Denél... Va e no va che ti cjapin par un patreot mazzinian... 

BUTACON- O ai altri ce pensá, jo, che a fà il patreot..... A panze sclagne no 
vegnin di chés indeis alì.... 

SPIZIAR -Ma la cjavale tu je prestis... 


BUTACON- Mi paie il nauli e a mi no mi impuarte là che al va cun jé e nancje 
ae cjavale..., che e je tratade ben cun mediche e straluei e cun beva- 
rons di vene e siale che, cuant che e torne, e je plene di murbin... 


SANTO  - Ben, talians..., par jessi talians o sin ancje nó, dopo dut, ma par 
fa chel che al fas l'Andreug no si à di vé altris fastidis... Lui al 
mangje un trê, cuatri voltis in dì... e cussi chei alcris..., là che al 
va a tessi i gherdeis cuintri da la Austrie, siór spiziär...! Se al provas 
a dizunà par plui di cualche di, come che nus tocje a nó daspès, 
no sai se i vegnaressin chés bielis voiis che al à... E, po, jo mi 
domandi: sono de nestre bande chei sioruts alì...., che a disin che 
o sin ducj compagns? | miòr cjamps a son intes lòr mans.... E pe 
aste dai passons a son ducj dacordo... 

SPIZIAR -Ma cualchedun a ‘nd è de vuestre bande... 

BUTACON- No si dis di lui, siór spiziar... 

SPIZIAR ` - Ma ce di me! No dis di me, jo...! Il fi di siore Lucrezie, par esempli... 

SANTO - Chel zovin alì..., salacor, ma la famee e je che Diu nus vuardi... 


BUTACON- Nissun come lui, siör spiziár, che ur à dade ancje la tiere ai sici 
sotans...: dividude intra di lór.... 


SPIZIAR ` - Propit parcè che no sedin plui sotans, Bepo! 


BUTAGON- Nó si contentaressin di dividi almancul lis comugnis tra di nó... 
La Austrie ancje i starès..., magari par no vé disordins... 

LUZIE -Ma no chei cuatri magnatui di chenti, che no ‘nd an mai avonde 
di masinà a cuatri ganassis..., gras come fains che a fasin stomi, 
cjale! E ancje i sici patreots, siór spiziar.... 

SPIZIAR — - Ben, tant miei no son, Luzie!... Cualchedun lu pratichi..., cual- 
chedun di chei che a crodin, in buine fede, che cu la Italie si vara 
plui libertät e plui justizie... 

LUZIE - Plui libertàt par lór e justizie di messedále lór, pal propri torne- 
cont... Il siér nol trame mai pal so discapit, siòr spiziar, che lui 
lu sa miór di me..., che al cognös la Storie..., 


SANTO -Chè e je vere. Ustizie se je vere!... 


BUTACON- A mi mi sa che chei li... ben sintats in scagn, ur fasin la biele 
muse ai forescj che a comandin vuè, ma parsot a son za in traine 
cun chei che a vegnaran doman. I puars, chei li, no ju àn nancje 
intai talons... 


LUZIE - | puars a scugnin scombati di bessói, se a vuelin vé libertat e justizie. 


SANTO -Al vores istruîju..., clamàju adun plui daspès.., insegnáur i dirits 
che a àn ancje lòr e a... vé plui rispiet di se stes... 

USTERE  - | puars tu ju compris cuntune tace di vin o cuntun bussul di 
sgnape e, cuant che a son cjocs, ur ven sù la fote cuintri dai siórs 
e a son subit sul lut di meti lis mans su chel di chei altris... 

LUZIE - E dai che al è un clap cun te, Nine...! Nancje che tu fossis nas- 
sude contesse o che tu vessis póre che ti disvuedin la cjanive... 
No paino... se a bevin...? 

USTERE  - Pécs... I plui a pratindin ancje un tai di cridince: un vue, un 
doman... e, dopo, mi lassin il coni.... (a Luzie) Sàstu cuale che 
e je la lór colpe...? 

LUZIE - Ché di jessi puars... 

SANTO -E di jessi tignüts sogjets te ignorance... 

USTERE - Ma àno di inscuelati te?... O i gei fis? Cui lavore, alore? 


BUTACON- Eco ca, la scuele che ti à fate siore Lucrezie. Ché a ti ri vent il vin 
a presit e a nó, tu tu nus al vendis al dopli. 


USTERE  - (ufindude) Se no ti va..., ché e je la puarte... 

SPIZIAR — - Sû mo..., sù mo..., Nine... Duarte ca ancjemò un litro... 

USTERE -No vorès che chei li cul bevi si scjaldassin masse il pissin, siór spi- 
ziär... 

SPIZIAR - Ur darin un decot di jerbe-mediche-salvadie... 

BUTACON- Al sarès miör dälu ai siörs, spiziär! Po si sa, e chei...! Il mont lu 
àn za dividüt come che ur par: di une bande i puars condanäts 
dome al lavór e di ché altre i siórs. E a 'ndi vessino dome un di 
paron...! Si eh!.. Il guvier, chel de tassis, chel de tiere, il pulizai, 
il tribunal, il militar, il daziár, il miedi... 

USTERE  - (coionant) Il spiziár.... 

SPIZIAR - (ridade) 


BUTAGON- Ancje chel..., se nol è un come il nestri culi... E no ai finit: il 
mestri, che i val riverit ancje se no si po mandài i fruts a scuele, 
e il plevan, che al à di proviodi pe tò anime e il Vescul e ancjemò 
dongje il Pape..... 


SANTO - Ei deputáts a roseänus i vues, culi, di un continuo, chei masse 
passüts...! 
LUZIE - Chei no vegnin a incjocasi in ostarie, Nine. A chei tu ur mandis 


lis butiliis là di cjase, vere? 

USTERE  - Ma chei no domandin che ur fasi di cridince, benedete. 

SANTO  - Sastu ce che a meretaressin duc) chei li e ducj i siórs, par chel che 
nus fasin?... Di jessi ducj mitüts in crós e po brusáts... E nó sástu 
ce che o varessin di fà? 

BUTACON- Tal dis jo: dividi lis lôr tieris tra di nó. Lór a ‘nd àn za avonde dai 
bécs de aministrazion e di chei che a àn tiráts cul vendi i terens 
dal Comun...! 

SANTO - Ea chel pûr di galiots di impiegáts che ur àn tignude man, fäur 
fà cui zenoi lis scjalis dal palas... 

USTERE - Joisus, dome malisgraziis, o vés tal cjäfl Ma ce provis véso cuintri 
di lór...? 

BUTACON- Si lu sa di buine bande. E no ise vere de decision di bari la aste? 
E di permetiur di vigni ancje ai forescj? 

SANTO  - Se o sês dacordo cun me, si à di impedi che culi si fasi la afitan- 
ce. I contadins a spietin dome che si ur disi di ocupà il palag.... 


SPIZIAR - Ma no vevino di jessi cult ancje altris di lör...? 


SANTO - Gno fradi Masut al è bielzà su la place a spierá ordins... Ancje i 
Bisuts a son za pronts... 


BUTACON.- Par Pieri Batelin, che a ‘nd à une ventine daúr di lui, o garantis 
jo. Dal Padrin... 


SPIZIAR -Di cui? 

BUTACON- Di Toni Morós.., che i disin il Padrin.. 

SPIZIAR ` - Il bocjas? Vaiso a infidási di lui? 

LUZIE - De só femine si, si po infidási... che e à daür di se chés di 
Aonedis... E jo o ai procure di chei dal Ciman...... 


SANTO - Di chei di Vilegnove no si discor...! Chei a son ducj cun nó... : 
sotans, contadins e artiscj, che ducj a ‘nd an une sglonfe di 
chés...! Dome i Bertòs no ju vin.... 


SPIZIAR -O podés vé in place, alore, un cuatri, cinccent personis...? 

BUTACON - Ancje di plui..., par chel che mi risulte a mi... 

USTERE - Ma jo ju cognòs tancj che a son, chei sotans e contadins ali... 
Baste che a viodin un scligor di saüt che ti scjampin ducj come 
sturnel... 

LUZIE - (cotonantle) Tu viodistu, tu mertaressis un scligor di saúr D che o 
sai jo... 


BUTACON- (ridugant) E di impirátal, mi cjolarès la incariche jo, cjale! 


USTERE - (a disfide) No mi risulte che tu lu vedis tant in opare tu, il to 
sclicot, Bepo! 


SPIZIAR ` - (divertüt) Jal an masse fruiár sui marcjáts di chenti ator..... 
BUTACON- No dal dut ancjemò, siör spiziar.... 
SANTO  - (par rispuindi ae ustere) Coione tant che tu vüs tu, Nine, ma chei 


sotans e chei contadins ali, son za tant rabiós che a son bogns di 
fronráti, invezit, ancje la trupe dome cun falcers e cun forcjis... 
Come ducj noaltris... Ise vere?... 

LUZIE - Rabie...., rabie a ‘ndi vin ancje nó feminis, che se no son i pas- 
sons no si po daür di mangja a lis vacjis e, se lis vacjis no mangjin, 
no si à une gote di lat di dáure ai fruts... E cun sesulis, cun mas- 
sanghetis e fuarfis o sin prontis ancje nó... E tu lu sas ben ancje 
tu, tu lu sas... che no je rabie parsore di ché de femine... 


USTERE -Par me..., o podés ancje rangjàsi..., ma cul implant che o vés..., 
si va a discapitä dur il país... 


SANTO - Se à di là, che e vadi... e che al mueri Sanson cun ducj i 
Filisteos... Bepo, Luzie..., alore,... si aial di là o vino di sinti ce 
che nus dis il plevan pal gnüf ricors...? 


SPIZIAR -Se i vés impromitüt al plevan di spietàlu, al è di just di scoltälu 
ancje lui... 


BUTACON- Nus convegnial, po, se si à dit che i predis...? 


SPIZIAR - Vé il so consei, dopo dut, us conven..., ancje par podé di, intal 
cas, di no vé fatis lis robis cul cjaf intal zei. 


SANTO ` (al tire für une cjarte) Eco ca, alore! 


SPIZIAR ` - (le displee ben sul taulin) Bon...! Nine, par plasé il calamár e une 
pene... (si sgarfe tun sachetin e al tire für un penin)... no, no, ...al 
baste un penal (al bagne cui lavris il penin). 


8) Cuant che la USTERE e je par puartà calamár e il penal. al jentre il 
PLEVAN, al à un sfuei in man e al à muse scure. 


LUZIE - Oh, riverit....! 
DUCJ - (Salüts a sogjet). 
USTERE -Sia lodato Gesù Cristo, siór plevan! 


PLEVAN - (Dopo vé rispuindüt, a sogjet, ai salüts di chei altris) Sempre.....; 
Nine...! 


USTERE - Une tace ancje par lui...? 
PLEVAN  - Nuie, nuie! O ai altri a ce pensà, cumò. 

LUZIE - Ce vül di, cun ché muse scure ali, siór plevan? 

SANTO  - Ce nus disial, alore, dai Sacons? 

PLEVAN  - Nuie di fà ni pai Sacons ni par fermá la aste de afitance.... 
BUTACON- Lui nus veve impromitüt che almancul pai Sacons.... 


PLEVAN - Cul Comissari De Gregoris o jeri rivät ancje a concludi, ma chel 
lu an fat saltä, parce che al jere masse vecjo e, a An dit, si jere las- 
sit meti sot dai pits ancje di me... Di un par di oris inca al è stat 
mandat di Udin un om, supierbeòs e cjaviestri... 

SPIZIAR - Cui? 

PLEVAN - Sgobar. Il dotór Zorg Sgobar.... 


SPIZIAR - Lu cognòs. Dopo dut al è furlan e, se si fevelii, almancul, al 
podarà capi... 


PLEVAN -Chel li nol sint reson: ni par furlan, ni par talian, ni par todesc... 
Mi à clamät, par dimi, clár e tont, che mi ten responsabil dai 
disordins che a puedin capita in pais, se no conving la int a stà 
cuiere... Mi à, parfin, acusät di jessi dacordo cui ribei... Nancje 
al Vescul no i cröt... 


SPIZIAR -No le à cui predis..... 
PLEVAN  - Al vegnarä ancje lui da la só istesse scuele, spiziär! 


SPIZIÁR - Nol è di messe e gjespui, ma nol è nancje de mé scuele.... Lui al 
vůl ducj cuiers e mugnestris sot lis alis dal Imperial Regjo 
Governo, sul altar us val, e baste, siór plevan! 

PLEVAN - Che lu pensi al po ancje stái, ma par cumò al pratint che ur disi 
ai puars contadins di stà cuiets e di acerá la aste, che a an decidür 


di fale... 
SANTO - La aste no si fas un caz...! Mi displás par lui, siór plevan, ma nó 


o clamìn la int in place e, voie o no voie, chei mostros di 
mangjons a varan di cedi ae division des tieris... 


BUTACON- Juste! No si po crodiur plui... 


LUZIE - Ald in place! Cun cjars, fassinis, jets, paions, cun dur chel che si 
à... a alga sù ripárs in place... Che a train, se a An cûr di trai...: 
ju frontarin cun falguts e forcjis.... 

- Jesus Maric.... 

- E cu lis sclopis di chei che a van a cjace.... 
- Ma si voltaiso di cjäf...? 

- Viodin di resonà, Santo. ..! 


- Al è masse tart, siór spiziar! E je vignude la volte di viodi, se ancje 
i puars a son tal cas di comandi... 


- Ma calmaitsi..., che no ai finit di dius il piés... A an tes mans un 
cuatri, cinc dai vuestris... Cjapäts pe strade e intai passons. Va e 
no va che a cjapin ancje i fruts. 


- Cui? 

- Cui? 

- 1 pulizais. Par chest (al mostre il sfuet). 

- Ce sfuei isal? 

- Ve ca! 

- Che o viodi! (al cjape il sfuei des mans dal Plevan) 
- Une letare vuarbe. Une viliacarie di vergognäsi... 


- (studiant il sfuet) E je spedide al deputat Filip Nardug, ma mi sa 
che ur rivuarde a ducj chei de deputazion comunäl... e je scrite di 
un che al sa a scrivi... 


- Che al cjali ben...: e di un che al sa a meti in colone lis riis come 
che si scrif tes marmoriis des sepulturis... 


- E difat e je un “pro memoria”..., come un avis, une minace di 
muart... 


- Che al lei, siór spiziár....! Sintin ce che e dis. 


- (leint) “Pro memoria — Narducis — ti taiarin a fetucis — 
Franceschinis — ti magarin a ds des gjalinis — Pilar — ti magarin 
cul zilar..." 


- Cul zilar? E ce isal il zilar? 
- La sclope tirolese e je, che e dopre la trupe.... 
- E dopo? 

SPIZIÄR - (c. s.) Un deputát mincjon (comentant) — il Nardug, sigùr... — 
Chel altri bricon... 


BUTAGON- (comentant) Chel al è il Franceschinis... 

SPIZIAR ` - (finint di lei) E il segretari ladron.....! 

LUZIE - I] Pilar.... Le an dite juste! 

DUC] - (a ridin) 

PLEVAN - Un che al sa a scrivi..... al è. Aial une indee, lui, spiziär...? 

SPIZIAR - Nol pensará mico che o sedi ståt jo? Chei li, jo, o soi bon di 
frontàju a muse avierte..., e ancje il Sgobar, se mi ven a tir, 

PLEVAN - No, o dis se al à une indee di cui che al po jessi ståt... (pause) E 
voaltris? 

SPIZIAR ` - Cualche scrupul si po vélu..., ma ancje se si savès di precîs cui che 
al à stat... Nol sarès il câs di là a contàjal ai pulizai. No i parial? 

PLEVAN — - Si, ma intant a tegnin dentri chei che a an cjapäts e no ju molin, 
fin che no san cui che al à scrite cheste letare vuarbe.... 

SANTO - Indulà ju ino menäts? 

PLEVAN  - Juán siaráts inte scuele... 


SANTO  - Aló, alore, ducj a businä sot dai barcons dal comissari. Clamin 
dongje la int che o vin di fà tant davoi che a an di molàju... (al 
füs di movisi) 

PLEVAN - Fermiti, Santo! In cheste maniere o vais a comprometisi vualtris 
e i vuestris dirits, senze podé judà chei che a son dentri. 
Comissari e pulizais a spietin dome che si movedis par saltàus 
intor.... Viodìn, invezit, di savé cui che al à scrite la letare e o nin, 
dopo, un pàr di nò... 

BUTAGON - Mai, siór plevan... 


LUZIE - Ce vuelial finus fà... Diu nus vuardi, metisi puars cuintri 
puars...! 


USTERE  - Cuintri un viliac... 
BUTACON- In place, siór plevan, in place! Aromai nol è nuie altri di fà... 

9) BUTACON, LUZIE e SANTO a fasin di movisi, ma in chel al jentre 
TIN BERTOS. DUC] si fermin. BUTAGON, LUZIE e SANTO lu 
cjalin di brut. BERTOS al salude, ma nissun i rispuint. 


BERTOS - (alçant lis spalis) Vive a lui. Sidr plevan, se i pär...! 
PLEVAN  - Vive Tin! 


BERTOS  - (ae ustere) Un tai, Nine! (a chei altris) Ben, ce isal tant di cjalämi? 
No mi véso mai viodür? No si cognossino? 


BUTACON- Si cognossìn sì. O savin cui che tu ses e ancje parce che tu ses ca... 


BERTOS -Cao soi par un tai e o ai dirit di bevimal in pis senze che nissun 
mi fasi i conts... 


BUTAGON- Lu savin parce che tu sês vignüt tal pais... 

BERTOS  - Par i miei afárs, o soi vignút...! E o soi paron come vualtris... 

BUTACON- Di vigni a bati la aste, vere? 

USTERE - (al Plevan, temerose) Che al viodi lui, siór plevan, che culi vu£... 

BERTOS -1 viót di bessöl, jo, Nine! No ai bisugne che a abadin altris di me, 

SANTO -E par cui varessistu di bati la aste, tu? 

BERTOS  - Par me, se mi pûr... 

LUZIE - Se tu tiere no tu ‘nd ás mai vude, e nancje nemái...? 

SANTO - Séstu deventát un siór dut intun colp? 

BERTOS - No ai nissun dové di rinditi cont a ti...! 

BUTACON- Tu ás di rindinus cont..., altri che no...! 

BERTOS  - (ae ustere) Alore, chest tai, Nine? 

USTERE ` - (puartant il tat) Oh, ben viodeit ce che o fasés, eh! Us ai dit che no 
vuċi malisgraziis culi... Che al viodi lui, siór plevan... siór spiziàr... 

SPIZIAR e PLEVAN (a fasin di metisi di mies) 

SANTO - (slontanantju) No..., che a lassin..., chescj a son afärs che nus 
rivuardin noaltris... 


BERTOS  - (rabiós al gape la tace e al béf intun flat. Po al tire für i begs mintits 
e ju bute sul taulin e al fäs di lá vie) 

LUZIE ` -( pare denant di lui) Nus an dite che tu ás ché di bari la aste pai 
interés di cualche forest. 


SANTO -Manosi bat aste, ni par chei dal pais e mancul ancjemò pai forescj. 

BERTOS -E cui lu dis? 

SANTO -Jolu dis! Nó lu disin! I contadins, i puars sotans lu disin! Capit? 

BERTOS -E ce autorität véso, vualtris? 

BUTACON- Ché di fasi justizie di bessòi, cheste volte...! La aste no si fas, 
capit? E i forescj vie di chenti. 

BERTOS - Chest al è di viodi. 

BUTACON - (intun empit di rabie, i salte intor e lu gape pal stomi) Al è propit di 
viodi e il prin tu sês tu a viodilu. E dopo i sassins dai tiei parons. 

PLEVAN ` - (tentänt di parálu) Lassilu, Bepo. Lassilu. Tu fas piés... 

BERTOS - Molimi. Ti cognòs. Us cognös ducj: un par un, cun non e cognon... 

BUTACON- Ma prime che tu ledis a diural, jo ti fruci i vues! 


BERTOS  - Tocjimi, se tu ás coragjo... 


10) BUTACON al è par metii lis mans intor; il PLEVAN e il SPIZIAR a 
son sul pont di parálu; la USTERE, SANTO e LUZIE a zighin a 
sogjet, cuant che a jentrin la le FEMINE (mari de ZOVINE) la 2e 
FEMINE (femine dal za nomenár MOROS) e la ZOVINE. Lis tré a 


son sbarlufidis e scaturidis. A zighin, vaiugant) 


le FEMINE -Al è bisugne di lui, siór plevan..., jù tal pais. 
(Confusion. A sogjet:) 
Ce isal sucedür? 
Cussì scaturidis che o sés? 
Ce sucedial? Fevelait, sveltis! 
BERTOS, profitant de confusion, al cir di sejampá 
LUZIE - Fermaiclu.... 
BUTAGON e SANTO lu fermin e lu tegnin strent. 

BERTOS  - Molaitmi! Mes paiais dutis tun colp...! 
PLEVAN  - Molaitlu... 


2e FEMINE- Che al vegni svelt, siór plevan...! A an menats dentri un sessante di 
lêr... 


ZOVINE - Al éancje il gno morös, siór spiziär.... Lu an cjapät là di cjase... 

le FEMINE- Che al vegni, che al vegni, siór plevan... i val lût dai pulizai par faju 
mola... 

USTERE ` - (segnantsi) Mari sante.... 

SANTO - LUZIE - BUTAGON (insieme) Sassins.....! Mascalzons! A vuelin 
picjàts... 

SPIZIAR -La robe e je serie, plevan... 

le FEMINE- A disin che a an cjapát ancje cualche frut, tai passons... 


LUZIE - Ah! Bruts lazarons, ancje cui fruts a van a cjapáse. ...Alö, ce stino a 
fà culì...? 


PLEVAN ` - Spietait... o voi jo... 
SPIZIÁR -O lin nô... 
le FEMINE- La frute culì e je dute sviersade... 


ZOVINE - (vaint) Lu prei, siór plevan...! Siôr spiziár..., us prei... Nol à fat a 
timp a scjampä.., 
SANTO ` O lin ducj (segnant Bertòs) E chel chi al ven cun nö... A ‘nd vin 


ancje nó, cumò, un intes nestris mans... (/ sburte) Alò, indenant... 


E abadait che nol scjampi... 


DUC] si movin par lá für. BUTAGON e lis FEMINIS a sburtin inde- 
nant BERTOS e lu pochin. 


PLEVAN  -Spietait gjo! O vais a fa piés...! O voi jo... 
ZOVINE - (suplicantlu) Che al vegni svelt, siór plevan... 


32 


INT DI MASNADE 


BUTACON, SANTO, LUZIE e ches altris FEMINIS a van für 
zigant; a strenzin BERTOS e lu sburtin für, pacantlu. 


LUZIE - (zigant) Cun sclopis e forcjis, duc) in place! 


USTERE  - (segnantsi) Joisus! Che al vadi lui siór plevan... Nus mandin a füc 
il pais... .! 


Si siere il tendon. 

I) Z tré taulins de ostarie a son deventáts trê bancons, sistemáts intune sale 
indulà che il Comissari al fasarà di Incuisitór, par interogä chei che a an 
di jessi mandats sot proces. Un bancon tal mieg, potát suntune predane, 
che al sedi plui alt di chei altris doi, mitüts in scuing, un a gjestre e un 
a gampe. A ‘proscenio”, a gampe, un pulpit cuntun par di scjalins. Daür 
dai bancons, une bancje di sentàsi. Cuant che si viarg il tendon, a son za 
in sene il Comissari SGOBAR e il PLEVAN che a cjaminin sù e jù, pa 
la sale. Si à di capi che a son urtáts l'un cul altri. Il CONTESTORIE 
al ven indenant a “proscenio" cul fà di no fúsi viodi di chei altris doi. 


CONTESTORIE 


- (al public, al fàs segno di no fà capi che al è li aneje lui inte sale). 
A son malmontäts l'un cul altri... Il Comissari Sgobar le à 
cul plevan, parce che nol è stat bon di convinci i sotans a stà 
cugos; e il plevan le à cul Sgobar, parce che al à discjadena- 
de la trupe, cjapant la volte, juste sul pont che al jere daür a 
convinciju... a stà cuzzos... a vevin un scopo compagn, ma 
no lu an rivat dome par un contrast di impinions... E cussi 
si son mitüts tai fastidis... Ancje chei che a comandin al 
sarès di capiju... (al tint une orele). No, o disès... ma fasti- 
dis a ‘nd an, savéso, e nancje tancj pòcs... (c.5.) 


Ah? Che si rangjin... A tetin ancje su chei? Ur rindin? 
Dacordo, dacordo... Ma se ur cjape la rabie, se ur ven sü la 
fote...chei che a rimetin a son simpri i sotans. Come che al 
è sucediir cull... E je vere, Santo cui siei al rivà adore a con- 
cuistá il palag comunäl; a para für a rips tal cal chei mostros 
di mangjons dai deputàts, par dile cun lui; a zigà di vé 
vint... ma al scugni, dopo, paiäle e cun lui, duc) i siei plui 
fedéi... La aste, pal moment, e jere lade in fum e il palag al 
jere passät intes mans de fole... (al lei tune cjarte) “I villici = 
al è scrit intes cjartis, par talian, che si intint - restarono 
impadroniti della sala comunale dove, deliranti, alcuni dei 
quali anche in stato d'ebrietà, a maggior disprezzo, si abusa- 

rono di ballare, di saltare, di giocare alla mora e, coll'usare 
altri sprezzi e schiamazzi, di bere a tripudio vomitando 
bestemmie, e protestando, che se non succederà la divisione 
dei beni, e presto, si faranno delle vittime.” ...Ma par di la 
veretat, no fo fate grande violence a nissun, gjavant cualche 
croste, cualche pataf, cualche rip che i tocjà a Bertös, misse- 
te e rufian dai forescj e dai siòrs... 


Diu nus vuardi, se la rabie de fole si discjadene sul serio... 
E caa rivarin, di Padue, cuintri i ribei di Santo Pagnur, altris 
cent e cincuante soldats dal reziment Kinsky, che no basta- 
vin i pulizais e i cent rivats ca di Udin. Santo, Butagon, 
Batelin, Batel... e Luzie e altris sotans a forin cjapàts e cun 
lór ancje patreots mazzinians, ma ancje tancj a rivarin a 
scjampà "sui contorni di quelle colline dove da lungi erano 
al caso di scuoprire la forza che andasse sulle loro tracce". 


E fo, duncje, une sflamiade che no durà plui di chel 
tant..., anche parcè che — e i vül dit — ur mancjà, a che 
puars sotans, la cunvinzion di saldási, di unisi, ducj insie- 
me... Al é di just che us al disi, int, se mai une di... Ma 
lassin lá... e scoltin, pluitost, chei doi sioruts ali... (Ju 
segne. In ponte di pits, senze fast inacuarzi al va a sintäsi 


daür dal bancon di gampe). 
2) SGOBAR e il PLEVAN a vegnin plui indenant. 


PLEVAN —Ilfatalè— che mal lassi di — che lui nol à nissune fiducie di noal- 
tris predis... 

SGOBAR — Isal stat bon di fermáju, lui, chei cuatri malintindüts, chei beons 
di scalmanáts, che ur an fat cuintri ae mé autoritát e a ché dai 
deputàts... 

PLEVAN  — Se mi ves lassât il timp, senze fà intervigni il militar, cu lis 
armis..., o sarès rivat a fa chel che — prime di dut — al jere di just 
che al fos fat...: convinciju a fevelà cun lui, a vigni a pats...: cun 
lui, furlan come lór, che al fevele furlan... 


36 


+ 


en 
INT DI MASNADE 


SGOBAR = Vigni a pats cun ché int?... Al sarès stat come calási i bregons... 
PLEVAN — Dopo dut a an ancje lôr... cualche dirit... 


SGOBAR - Ma prime il dové di ricognossi la autoritàt, di ubidi a lis legs... 
mi par che lui... nol à cant clar il significát di ce che e je la auto- 
ritàt...ché dal Imperatór, par esempli, e sì che al è predi... e al 
vares di savé che la religjon... 


PLEVAN  — Che al fermi, che al fermi...! Nol à di vigni lui a fami i conts in 
fat di religjon... 


SGOBAR. - Jo lu consideri come predi, ma mi sta, soredut, di judicálu come 
sudit dal Imperatór e come funzionari dal ståt. 


PLEVAN  — E, alore, che al siepi che, come predi, no ai mai mancját di prea 
e fà prea che il Signór nus conservi i nestris Sovrans Imperiai: di 
dài a Cesar chel che al è di Cesar, ma ancje a Diu chel che al è di 
Diu. Come sudit fedél o pues garanti di no vé mai nancje riscjat 
di pensá a fai cuintri ae legjitime autorität, che mi sarés condanat 
di bessól. Come funzionari o ai lets, dal pulpit, e spiegárs ducj i 
avis che mi son stats mandats; che al judichi, duncje... 


SGOBAR — Cemáút mai, alore, cheste sò int chescj siei fedéi - come che si è 
viodüt - intal câs che al è capitát... a ricognossin plui il predi che 
no il rapresentant dal guvier? 

PLEVAN  — Parce che il rapresentant dal guvier al è simpri dacordo di plui 
cun possidents, cun depuráts e cun siórs che a àn cognossincis a 
Udin, a Vignesie, a Viene... 

SGOBAR — Cjacaris, cjacaris, plevan...! 

PLEVAN — Veretäts, comissari...! Al vara timp a inacuarzisi... I contadins, i 
sotans, i artesans e j puars — e lui al varès di savélu, che al è furlan 
ancje lui — a son leats al pais, ae tiere, al lór sanc, ae lór int, e a reagjis- 
sin cun suspiet a dut ce che ur ven, e ur ven imponüt, dal forest. 

SGOBAR - Che ur insegni a vé fiducie ancje di noaltris...! Dopo dut, o sin 
nó l'ordin, la dissipline, la autoritär! 

PLEVAN —Masea tribulin a vualtris no us impuarte... vere? 


SGOBAR - Si tribule duc) in chest mont... 

PLEVAN - Oh, si! Ma al è mút e maniere... 

SGOBAR - Che al abadi, plevan! Isal, par cas, ancje lui di chei che a an supat 
lis indeis che a vegnin di France...? 

PLEVAN  — Jo o ai supadis chés dal Vanzeli... 


SGOBAR - E, alore, che al dedi a Cesar chel che al è di Cesar e che al ubi- 
dissi al so... Vescul... Se al dipendès di me... a vualtris predis di 
pais... jo... 


PLEVAN  — Se no fossin noaltris, noaltris predis di pais, Comissari, la yuestre 
autorität, culi, e sarès za dislidrisade e di un pieg... O sin nó che 
us garantin ogni di. JO sin nó che o sin simpri intal mieg da la 
int... di cuant che e nas fin a cuant che e mùr... E a vegnin sim- 
pri di nó cuant che la vuestre autorität ju scjafoie... 


SGOBAR  — Vonde cumo!... Che si senti là... come chei altris... (al segne il 
bancon di gjestre)... 


Si sint confusion für di sene, 


VOS (für di sene) — Indaùr, indaúr...! No si po jentra. Us clame il comissari... 
SGOBAR - Ce sucedial là di für...? Nol jentre nissun... fin che o dis jo... 


3) E jentre sburide DONE LUCREZIE cul SPIZIAR, dant la idee di 
sburtà in bande cualchedun che le impedis. 


LUCREZIE (jentrant) - Tirit in bande...! (senze preambui) 
Siòr Comissari.... 
SGOBAR - Jê no veve di jentrà...e che e torni... 
LUCREZIE (senze abaditi) — Lui nol sa cui che a soi jo, parcè che al è pòc che 


alèca... 
SGOBAR — Se e à alc di dî in relazion ai fats... 
LUCREZIE - In relazion a gno fi... 


39 


ALVIERO NEGRO 


4) A jentrin MOROS e la sò femine, 2e FEMINE, di sburide ancje lór. 


MORÓS  - See je jentrade jê, o jentrin ancje nó... 

SGOBAR = (cun stice) Für di ca! Für di ca, vualtris... 

MOROS - Ancje nó o vin alc di dii... in relazion a chel che al è sucedüit... 
SGOBAR  — Lu disarés cuant che us clami... 

2e FEMINE — (lu tire pe gjachete). 


MOROS  - (i patafe le man). Se o ai di fà testemoniance, al è miór che le fasi 
CUMÒ,.. 


SGOBAR — (si calme, interessát). A pro o cuintri...? 
MORÓS  —A gno pro... che mi an acusät falsamentri... 
SGOBAR  — E tu, cui sarestu? (al cjale intune cjarte). 
MORÓS - Jo o soi Toni Mors e cheste e je la mé femine... 
SGOBAR - (batint lis cjartis, ironic) Brao, brao, brao...! 
Vignüt inte vuate... bessól... E brao lui... Ah...! Ah...! Ah...! 


MOROS - Jo, siór comissari, no jentri... ma se al è di dai une man o soi 
pront... 


PLEVAN —A meti mål a cualche altri, bocjas... 
2e FEMINE — Jo no volevi vignî, siór plevan, ma lui... 


SGOBAR — Che si calmi ancje jê... (a Morós e ae femine). Sintaitsi là, vualtris 
doi, e zitos! (ur segne il bancon a campe). (A Lucrezie) E je, al è 
a mi che e à di fevelámi e no al plevan, che cheste no je la cano- 
niche... Duncje, in relazion a so fi... E cui saressie, jé? 


LUCREZIE — Done Lucrezie dai conts di Valdrade...di famee onorade e di gle- 
sie, che il plevan, culi, al po dilu... Che i al disi lui, siór plevan, 
ce famee che je ché dai Valdrade! 


SGOBAR — Me, me che mi cjali, done Lucrezie... 

MORÓS — (par svantási) Fameone... des miör... 

LUCREZIE — (a Morós) Al è il plevan che al à di dilu...! Ce jentristu, cu? 
MOROS  — (si streng tes spalis). 

2e FEMINE — (sot vôs al so om) Va a fäur dal ben ae int, mo...! 


SGOBAR — (al gale lis cjartis) Di famee tant onorade e di glesie, vere? Ma al 
risulte, culi, che so fi al è notát intune societat segrete che no à nuje 
a ce viodi cul Pape...e, al risulte, che nol è fregul a pro dal onòr da 
l'Austrie e par nuje fedél al nestri Imperatór, done Lucrezie! 

Si è mitüt in conzure cun massons... di ju pa l'Italie... 

LUCREZIE — Falseráts di malintindúts che a àn in asse la nestre famée e lu an 
mitüt a mál par svindic c tristerie. 

SGOBAR — Che e abadi... 

LUCREZIE — (supierbeose) Che al abadi lui, comissari, che la me famee e à 
amiciziis in grant e e rive adalt... adalt une vore. Che al siepi che 
il governatòr... al onore daspès la nestre cjase... e nus è facil rivà 
fin a Viene... a nó.... 

SGOBAR ` (al alce lis spalis) Par me... e po rivà là che e val! Ma no crét che 
il governatór si sintares, lui, onorat di savé che il fi dal cont e de 
contesse Valdrade, sudits fedéi dal Imperatór, come che a disin, al 
€ in conzure segrete cun int esaltade di di là dai nestris cunfins. 
So fi, done Lucrezie, al € un traditór... 

LUCREZIE — Lis provis, comissari! A vuelin lis provis... 

SGOBAR - (al mostre une cjarte) La sò confession... Firmade, e cun bravure, 
di só volontát... Cheste e je la prove dal so tradiment. 

SPIZIÄR ` — (come a esprimi un pinsir che al è dentri di ducj) Onór, al coragjo, 
Sgobar! 

SGOBAR .- (mûr) Onór, al coragjo, spiziár! (come par se). Fic voladi...! 
Ardórs e ilusons di zoventüt ! (come par se) 

LUCREZIE — Chei che ur scjaldin il cjáf, comissari, chei che ju doprin, che nus 
ai metin cuintri di nó... chei a son di cjapa e manda sot procés... 

SGOBAR — Chei a van semenant lis indeis tal scúr des conzuris, e i val timp 
par scuvierziju... 

Ma ju cjaparin ancje lór, stant daür a lis olmis di chei zovins, che 
a mandin al sbarai armáts di pugnái, done Lucrezie... Le siguri... 


LUCREZIE — Ca si sa cui che a son e, alore, che al fasi il so dove. 

SGOBAR — Un, doi... no mi bastin. A ‘nd è une vore di plui, ma no si sa là 

che a van a platàsi... Ma so fi lu sa di sigtir e i val che lu disi, se 
al val vé il nestri perdon e tornà libar te sò famee onorade... 


— E tradi il so coragjo, Sgobar? Vê par simpri la infamie di vé diso- 
norade la peraule zurade ai amis? 


— Fissazions, spiziar...! Fufignis slapadis sui bancs dal liceo... Ché 
libertät che a vuelin chei cuatri massons di talians e je cuintri dal 
ordin... E ca l'ordin al è... e duncje, ché libertát e je un lusso... 


— Ma cul ordin i val garanti la justizie... comissari!! 
— La justizie e je garantide des legs, e ancje chés, ca, lis vin. Ordin 


e lec a garantissin la sigurece e l'avigni de nestre patrie, di cheste 
nestre patrie che o vin finalmentri, spiziàr... plevan...!! 


— L'Impero... 


— Masse grant... par jessi la patrie di ogni popul... sogjetär cu lis 
vueris, cul sanc e cu la violence a componilu... Un concert, 
Sgobar, une astrazion... 


— Un mosaic: ogni popul, une pierute di colòr diferent, mil colòrs che 
si fondin. Une unitàt di popui tignude adun, vué, dai Asburcs. 
Cheste unitát e je la patrie che o vin, finalmentri... spiziar! 


— Astrazion...! La nestre patrie e je la tiere de int che si à; e je la int 
de nestre istesse lenghe, dal nestri sanc, dal nestri viodi... 


— Che cuiste valér dome intune unitàt... tal Impero! 


— No! Che si disfante in ché unitat che al dis lui, che e piert la só 
filusumie, il so jessi, comissari... Oh, sì, o vin vats ca — un daür 
l'altri - par secui, esercits forescj a talpassànus la tiere e capos, c 
rés, € conts, e vescui, e imperatórs a pleánus la schene... Ma no 
son riváts a talpassanus il cir e a pleánus i siums... 


— Si piert tes fantasimis ancje lui, spiziàr...! | siums... 


— Dome il sium al devente ideal. E di siums a ‘nd an la anime plene 
i zovins, come il fi di done Lucrezie che al va a la venture cu lis 


balfueriis di int di masnade. 

SGOBAR - (senze abadái) Int di masnade che e à la pretese di oponisi al istès 


andament da la Storie! 


SPIZIAR — Ma a chei zovins ur an simpri insegnàt a cjalà a la Italie e a Rome 
come al... bugnigul dal mont...! E no àn altri sium...no an altre 
patrie. Salacor a restaran deludüts, un doman, di vé insumiade la 


Italie, ma vué no an sielte... (come par se) € al è pecjat a privaju 
dal dirit di lorà... 


SGOBAR — Intal scür des conzuris... 

SPIZIAR — (coionant) Sì ch!! Cui pulizàis a lis cuestis... 

SGOBAR — L'Impero al à il dirit e il dové di difindisi! Dura lex, sed lex....! 
SPIZIAR — Al sarès di discuti... 


MOROS — (intervignint) Ma ce vuelino di, sioruts? No nus spiere ancje a nó 
di di lis nestris resons? 

Ze FEMINE - TAs... (/u poche). 

LUCREZIE — E, duncje, comissari, che mi torni gno fi che, straviát di altris, 
nol po ve cussienzie di chel che al à fat... 


SGOBAR  - Si è incolpar di bessól, done Lucrezie,...ma a mi mi baste che al 
disi cui che lu à incitàt a tradi la nestre fiducie e ché de só istesse 
famee... 


MORÓS —1 al dis jo... cui... 


2e FEMINE — Ce jentristu, tu? (al comissari) No, comissari, no si sin mai 
intrigäts cu lis trainis dai siörs... 

LUCREZIE — Ce trainis...! In cjase mé no son mai stadis trainis..., ma sim- 
pri rispiet pe autorität, sudizion a lis legs e fedeltát ai Asburcs.... 


MORÓS — (tentant di justificási) Ma jo o disevi... par di che so fi lu ai 
viodùr... 


LUCREZIE — (a Morös) Zito là, tu, che no an di jessi lis nestris fameis judi- 


cadis di un sotan come re... 


2e FEMINE — (a Morös) Cjape mo!... (risintude) Ma nó si, i nestris fis ancje, 
simpri, scoreats di vualtris sorestants e zitos, vere, done Lucrezie? 


LUCREZIE — Ognun al so puest...!! Ognun al par dal so rango! 

SPIZIÁR — Ma abadait che no si discjadeni la rabie dai puars, che i esemplis 


no mancjin... inte storie! 

SGOBAR - La rivoluzion e je za scjafoiade... dal dut, spiziär... 

SPIZIÄR — No, Sgobar, no...! Lis indeis a van vongolant intai aiars par dute 
la Europe e i siums dai zovins nissun ju sejafoie...! 

LUCREZIE -E aial di rimeti gno fi... par siums senze costrut? 

SGOBAR — Che al disi di cui che al è stat sticát... 

SPIZIAR - So fi, done Lucrezie, professant i siei ideäi al à sielte la strade dai 
puars sotans e ju riscate dai siòrs. Vegnarà timp... 

SGOBAR -~ Utopie,... spiziär...! 

SPIZIAR ` — Senze utopie no si à ne progres, ne culture... no si à, duncje, la 
Storie... Sgobar! 


SGOBAR = (al alce lis spalis) A mi al è il “cumò” che mi impuarte. (al bat su lis 
cjartis) | fats che a son di judicà a son culi e la leg e je de mé bande. 
(a Lucrezie) E jé, done Lucrezie, che si senti cuiete tal so puest e si 
rimeti ae imparzialitár da lis legs e, se in câs, ae nestre clemence. 

LUCREZIE — Ma... (al plevan), siór plevan che al fasi valé la sò testemo- 
neance pe mé famee.., cu la sò autorität almancul... 

SGOBAR - Culì, la sole autoritát e je la mé: o soi jo che o rapresenti la lec... 

MORÖS  - Si rimetin ancje nó ae sò clemence, comissari. 

SGOBAR  — (a Morós) Tu, tu sés stat viodüt tai passons improibits a diur ai 
fruts, mandáts cui nemái, di no pandi i lór nons. 

MOROS  - Jo? Jo o jeri lac a cirî di gno fi, che mi vevin dit che al jere tai pas- 
sons, par menálu a cjase... E i ai ancje cridät... (ae 2e Femine) 
No ise vere, femine?... Che no nus sta ben a nó che nestri fi al 
sedi cuintri la lec... 


Ze FEMINE — E cui ti dis che al è cuintri la leg..? Al è un frut... 


MOROS — Se lu dis il comissari... (enfatic). No, siór comissari, o sin int fede- 
le a lis legs... altri che no... e se al val i dis ancje che il fi di done 
Lucrezie al è un bräf zovin e o sai ben jo cui che lu à straviät... 


2e FEMINE - (parsor, a basse vôs) Pense par te, cjastron... 


45 


ALVIERO NEGRO 


MOROS — Ma se al è di judá la lec... al è di just... 

LUCREZIE — Nissun al domande la tó testemoneance... 

2e FEMINE — Cjape mo! O ai gust macaco! 

SGOBAR — E il to?... To fi, cui lu à straviät? Manda un frut tai pericui...! 
Ah? 

MOROS — Chel scjaldinós... di... 

2e FEMINE — (lu poche e lu interomp) Nö lu vin mandat...! Nó o vin decidüt 


di mandálu, cun altris, che no vevin foragjo di daur ai nemái... 


SGOBAR - O larin a fonts... su chest foragjo che us è vignüt a mancjá a 
ducj... in ché istesse zornade... propite in ché destinade pe 
aste... E tu, Morós, no séstu un di chei che il tredis di mai, al à 
tizziade la fole a ocupà il palag comunäl e a minagá i deputàrs di 
faju für a un a la volte? 


MOROS  - Jo? Jo, in ché dì... o soi passat denant dal palag propit par cas... 

SGOBAR -E ti an sintüt a zigá: morte ai padroni... 

MOROS - Ma vive l'Imperatór... ancje... (ae Femine) No ise vere, tu?! 

2e FEMINE — Cjastron! 

SGOBAR -— Alore, tu jeris...!!! 

MORÓS  — Ma no! O ai sintüt a zigà e o ai zigät ancje jo... ma vive 
l'Imperatór... par Bur di cuintripés a chei altris... 


SGOBAR — E, dopo, tu sês lat sù, ral salon, che là al jere di bevi par ducj! 
Vere? 


MORÓS  - O crodevi che e fos une fieste. Duc) a cjantavin e a bevevin... 

SGOBAR  — E a balavin e a disevin resiis, a butavin par aiar lis cjartis, a zuia- 
vin di more, a cjapavin a rips ral cdl i deputáts... Vere? 

MOROS —O jeri cunvint che e fos une fieste, siór comissari... 

SGOBAR — (ae 2e FEMINE) E tu? No ástu bevür e cjantát cul to om e cun 
altris di lór? 

Ze FEMINE — (a disfide) Sì jo! E ancje zigát che la aste no si veve di file, ma 
si veve di dividi i prats des comugnis... che e je robe nestre... di 
noaltris puars contadins... 

SGOBAR  - Cul to om...! Cun lui, culi, vere? 


2e FEMINE — Ancje cun lui, sì..., cun cheste cagope di om che cumò se fas tai 
bregons... 


MOROS  -Stupidate di femine! Siôr comissari... 


Ze FEMINE - Tas e vergogniti...(a Sgobar). E, se al vil savé, comissari, ur ai 
puartät di bevi a di chei che a balavin... 


SGOBAR  - Duncje, tu tu ametis di vé vude part tai disordins dal tredis di mai? 
2e FEMINE - Si, jo!... se lui ju clame disordins...! 

SGOBAR ` - Cul to om, Toni Morós? 

26 FEMINE - Sigür... 


MOROS  — Sidr comissari... jê che si cjapi lis colpis par se... 
SGOBAR  — Zito! (dant l'ordin viers difür) Che si ju meti in cjadenis e si ju tegni 
là in bande....... 


5) Al jentre UN SOLDAT e ur met lis cjadenis a MOROS e ae 2e FEMI- 
NE e, dopo, ju fis sentä suntune bancje daür dai bancons. 


MORÓS  — Ma siòr comissari..., ce mi fasial mai...? Parce mi tratial cussì? 
Ze FEMINE - Tas... 

MOROS -]oo soi dut a pro da lis legs... Dut ce che o sai...jo jal dis... 
Ze FEMINE - Tis, che tu mi fas vergogná ancje me... 


MOROS  —1 dis dal fi di done Lucrezie..., i dis di ducj chei che a jerin a fà 
disordin il tredis di mai...O soi pa lis legs... jo... 


SGOBAR  - Vie, là daür...! Là daür... 
MOROS e la 2e FEMINE, incjadenáts, a vegnin obleáts a sentási daür. 
LUCREZIE (a Sgobar) — Nol volarà tigni cont de testemoneance di un vilan di chel 
gjenar, siór comissari? 
SGOBAR ۰ - Chel che o ai di tigni cont, mi sta a mi decidi, done Lucrezie. ... 

Fat chel che al veve di fü, il SOLDAT al reste fer su la puarte. SGOBAR al 


va a sentàsi dal bancon di mier. DUC] zitos. SGOBAR al bat cuntun mar- 
tielut, dopo vé cjalát ta lis gjartis, 


SGOBAR — (cun autoritát) Mandaitmi ca...(leint su lis cartis) Veniero 
Stefano dei conti di Valdrada, Lucia Chiandusso sposata Bagato, 
Giuseppe Butazzoni detto Batel e Gobbo, Santo Pagnutti, Pietro 
Battellino... 

SPIZIAR — Lu an za menát vie i pulizàis, a Udin, ancjemo in ché sere dal tre- 
dis di mai... E al va dit che i an fat violence tant di ridusilu a un 
cccomo.,. 

PLEVAN — E nol veve plui colpis di chei altris.... 

SPIZIAR — Un vieli di passe sessante agns... 

SGOBAR — O ai capit cuál che al è... Un vieli sì, ma senze qurviel... Al è chel 
che mi à dit in muse improperis, che mi à zigät che o jeri dacor- 
do cui mangjons, cussì al à clamát i deputàts... 

SPIZIÁR ` — Al à di jessi star für di se... in chel moment, che nol è bon di fai 
dal mal nancje a une moscje... 

PLEVAN  — Alè pari di cuatri fis... 

SGOBAR — Ma al è chel che i à zigàt ae int di cjapanus, me e i deputats, e di 
ridusinus a cuarts come i mangs tal macel... E nol è bon di fai 
dal mal nancje a une moscje? 

MOROS — (zigant) Al voleve che si scuartàs prin di duc il Bertòs... 

Ze FEMINE - Joisus! Tás...(al Comissari) No je vere nuie, siór comissari... I 
dis jo che Pieri Batelin al è un bon om... (a Morê) Ce ti rivuar- 
dial a ti, stupidat... di meti a mål la int...? 

MOROS  - (rufian) Il comissari al vül che si judi la leg... 

Ze FEMINE — Tas, che tu ‘nd ás avonde di pensá par judáti te... 

MOROS  - (al Comissari) In cäs..., se al à bisugne di me, comissari... 


SGOBAR — Zito! (al soldät) Alore, indenant chei che a son... e ancje la uste- 
re di Sorecjiscjel e Tin Bertòs, che a an di fà testemoneance... 

Il SOLDAT al va für. 


MOROS = (gavestri) Siór spiziár, che al disi lui cui che o soi jo... 
Ze FEMINE — Tas gjo..., che chel che al è decidút al è decidút... e a nó no 
nus stà di meti a mal chei dal pais... 


SPIZIAR ` — Lui al è convint che i torni cont, e al varès ché di dismovi a 
compassion il siór comissari... No tu i strenzis la bocje nancje se 
tu i das di mangjà... spicecùi... 


DUC) a fasin bocje da ridi e, di sot cog, ancje SGOBAR al riduce. 


6) a jentrin LUZIE, BUTACON, SANTO leáts cuntune cjadene l'un al altri. 


SGOBAR, cuntun gjest de man, ju mande su la bancje dongje de 2e 
FEMINE che, premurose, ur fàs puest. Daür a jentrin la USTERE, che 
e ven mandade de bande dal PLEVAN e BERTOS, che al ven mandát 
de bande di LUCREZIE. Par ultins a jentrin il SOLDAT, il ZOVIN, 
cu lis mans incjadenadis, e la ZOVINE che si streng intor di lui, e la 
prime FEMINE, mari de ZOVINE. 


SGOBAR - (segnant cu la man, intal mier de sene, denant dal so bancon) Ca, 
lui, cont di Valdrade... 


Il ZOVIN si móf cu la ZOVINE. Lás a cercli su di lôr. 


LUCREZIE — (segnant la ZOVINE) Ma fi...? Fi, ché li... cemüt mai...? (a 


Sgobar) Ché li, no à nuie a ce viodi cun gno fi, comissari. E va 
slontanade... 


SGOBAR — (ruspiós) Tu, frute, ce val di...? 


ZOVINE — Se lui al à colpis e al ven acusát, lis stessis lis ai ancje jo e acu- 
saitmi ancje me... 

SGOBAR — E ästu di sopuartà lis conseguencis, tu, di chel che no tu ás fat? 


Senze vé colpis? 

ZOVINE — Chest al è il gno om, siör comissari. 

LUCREZIE — No je vere! Nissun di noaltris in famee, ur à concedüt di com- 
prometisi... Gno fi, comissari, pe regule de nestre famee, nol è 
ancjemò für di pupil...e nancje jê, li, a norme di lec... 

ZOVIN — Lamör, mame, al è für di ogni regule e al sta parsore de istesse 
autoritát de famee... 

SGOBAR - No son ches lis robis che o ai di judicá, ma chés de fedeltár al 
Imperatór, chés che a riguardin lis legs dal guvier, se a son stadis 
rispietadis o pûr calpestradis... 

ZOVIN ` — (cun fierece) Jo o soi fedél a lis indeis che si fondin sui principis uni- 
versài di libertát e justizie, sul dirit che a an ducj in chest mont di 
jessi considerats de istesse misure, pal fat che a son umign... 

SGOBAR - L'Imperatòr, il Pape, l'ultin cercandul e une cualuncue femine di 
strade ducj compagns, alore? 

ZOVIN = Si nas duc) compagns... di front di Diu e da lis legs... 

SGOBAR — Resie...! No mi coventarès nuie altri di plui a mi par judicalu 
colpevul. 

LUCREZIE — Lu àn straviät, comissari...! Nol sa plui ce che al dis... 

ZOVIN ` - No, mame! O soi cunvint che la mé cause e je juste e che al è il gno 
dové di lotà pe justizie pai puars... Il gno puest al è cun lör...! 

LUCREZIE — Ma cheste no je la tó cause, fi...! Il to puest al è un altri... a 
difindi la dignirát dal nestri cjasät, Paurorirat dal Impero e de 
Glesie che nus consentin il rango e l'onór de nestre famee... 

SGOBAR - E se alc i reste de dignitár di chel rango, che al disi cui che a son 
chei che, culi e in dur il Friùl, a complotin in conzuris segretis e 
indulà che si cjatin... 


ZOVIN ۰ - Se lu disès, o tradirès la dignitàr dal gno rango e o calpestrarès 


lonór dal gno non... 
SGOBAR - Par me si è fate sentenzie di bessól, done Lucrezie... 
LUCREZIE — Ma nol sa ce che al dis...! (spreseant) Ché li i à far pierdi il cjaf 

di une bande e altris di lôr lu an inzingarát cun siums e indeis che 
a nò no nus riguardin... 

SPIZIAR — E jo o dis che no je cheste la sede di lá a fonts di un cas di chest gie- 
nar... Che al è di viodi, e fasi un judizi, sul parce e sul mát che e je 
stade fate somosse dai puars contadins e sotans... Il cas dal Valdrade, 
culi, al jentre di sfrós, Sgobar, cul argoment plui impuartant... 

ZOVIN — No, siór spiziär, il gno cas nol jentre di sfrós...O ai capit che lis 
indeis che o professi no puedin vé nissun valór se no son metu- 
dis in pratiche, prime di dut, in favór de mé int. 

SPIZIAR — — Jo, ti capis... e o pues di che cheste decision ti fas ancje onór..., 
ma lis conseguencis che tu varás di sopuarta no varan proporzion 
cui risultáts che il popul e la nestre int a podaran utigni... 

ZOVIN — — Vegnarà timp.... 

SGOBAR — Chel che al vegnarà al à di vigni... ma vué, te realtát di cheste ore 
presint, jo lu declari colpevul di conzure cuintri l'Impero, di ribe- 
lion a lis legs e di vé cjapát part ai disordins dal tredis di mai culi 
in Sant Denél, cun contadins e sotans in somosse... Cont di 
Valdrade al vara di rispuindi a Udin al tribunal provincial! 

LUCREZIE - Oh, no, fi! Fi, pe sante memorie di to pari che ti à simpri 
indregät su la strade de fedeltät e dal ordin, torne in te stes e ritra- 
te che che tu ás dit, ricroditi... Ti prei! 

ZOVIN ۰ - No, mame! 


LUCREZIE — Tu tu ás part dome cun me. Bandone la int che ti à straviat. No 
sta a disonora il to non! 


ZOVIN - Lu disonorarés a tradi la mè cause... 


LUCREZIE — No je la tó cause ché di chei che si son ribelàts... Bandone ché 
femine che ti à disvoltát di noaltris... No je degne di te...! 


le FEMINE - (ae ZOVINE) Se no ti ritegnin degne dal lór rango, fie, parce 


sacrificati par lór? Torne cun nó. 


ZOVINE - Lamór mi nobilite, mame... e o resti cun vualtris parce che lui 
al è avodát a noaltris puars.. .! 


SGOBAR  — Ah, menaitju vie...! Vie... ! Ducj e doi in cjadenis... 

LUCREZIE — (cuntun sanglog) No! 

le FEMINE - Oh, no, Signór... 

LUCREZIE — No, siör comissari...! Che mi torni gno fi...! Che si visi che il 
gno om, un cont di Valdrade, al à sacrificade la vite al Impero su 


la Drau, dal tredis, in non dai Asburcs.... 


SGOBAR - Jo no ai plui podé, done Lucrezie, che lu racomandi ae clemen- 
ce dal Tribunal Provincial... (ae le FEMINE) E je che e fasi altre- 
tant par sò fie.. Menaitju vie... 


SOLDAT -(alvaa goliju, par compagnáju, dopo, daür dal bancon, cun chet altris). 
SPIZIAR — Ma cun rispiet e onór, Sgobar! 
SGOBAR  — (a basse vós, come par se) Cun rispiet e onór...! 


le FEMINE — (mare, a Lucrezie) E a lis maris... no ur reste che vaiju, i lör 
fis...(i tint la man) 


LUCREZIE — (e a un gjest di refüt, po e par che e aceti la man, po e torne vesti- 
ve e ae fin si decit e le streng). 


Cjapadis pe man, cussì, unidis tal lôr dolor, LUCREZIE e la FEMINE a van für. 
7) 


SGOBAR - (cun pocje pazience) Fasin l'interogatori, finalmentri a di che 
responsabii dai disordins dal tredis di mai... E che mi si spara- 
gnin lis fissazions di int esaltade... Che si stedi cui pits su la 
tiere..., ai fats... 


SPIZIAR ` — Juste ai fats... Un fat, Sgobar...: chei chi (al segne i trê) no son 
láts cuintri lis legs, ma a àn dome vantàt un lôr dirit, che ur spie- 
te ancjemó dai timps dai patriarcjis di Aquilee... Lui al sa, e il 
plevan al varés di vélu scrit intai libris de parochie, che il 
Patriarcje, tal secul cuindicesim, al fast donazion dai terens dai 
passons ae puare int de nestre comunitát e cheste donazion e fo, 
ricognossude de Republiche Venete, dal istés Napoleon e acerade 
come leg, dai guviers imperiài... La usance e je leg, Sgobar. 

SGOBAR — Ma ogni lec, o scrite o di usance, e po jessi, par necessität, revo- 
cade..., come in chest cas... 


SPIZIAR - In chest cas no jere nissune necessität di scugni revocale..., ma al 
è stat fat par favori cualchedun di chenti e cualchi forest..., cul 
tornecont personal dai deputats comunái... 


SGOBAR - Che al abadi ancje lui, spiziär, a ce che al dis... 
SPIZIAR ` — Lui al sa, Sgobar, che ce che o dis al è ver... 


SGOBAR — La depurazion comunäl e à decidút pe aste dai práts e pe vendi- 
te di cualche teren, par podé garantisi introits necessaris a lavórs 
che a son za deliberats... 


SPIZIÁR - Che nissun sa cuäi che a son... 

SGOBAR - ...di publiche urilirár. 

SPIZIÀR - ...ma ducj a san cui che al à vude la mandule... 

SGOBAR — Che al abadi, gjo!... Che si sa che lui ur ten man ai ribei... che 


ur à scrits i ricors... 


SPIZIAR — Sì, ur ai scrits i ricors,... ma ricori cuintri i abüs nol è metisi 
cuintri lis legs, anzic... o disarès che al è almancul tentå di zová 
ae justizie... Fats, duncje... Chescj a son fats, siór comissari... l 


SGOBAR - Aial di impedîmi di fa il gno dove? 

SPIZIÁR — No, di abadà che no vegnin strambits i judizis su cheste puare int... 

SGOBAR — Che no si svuarbi la Storie, vere? 

SPIZIÀR — Ché dai puars e je simpri stade svuarbade. 

SGOBAR - Oh...vonde!...(a/ bat il martielut sul bancon e al clame cun auto- 
ritàt) Lucia Chiandusso, Giuseppe Butazzoni, Santo Pagnutti... 
ca... (al segne denant). 


LUZIE, BUTACON, SANTO, incjadenáts, a vegnin indenant, scuasi 


a “proscenio” 


Lús a cercli su di lor. 

SGOBAR — Vualtris trê, culi, o sês stats i capos de somosse dal tredis di mai. Dal 
rapuart de Pulizie al risulte che o sés stàts “gli autori principali pro- 
motori ovvero arditi esecutori” dai disordins e des violencis che, in 
ché di, a son stats su la place e deng il palag comunäl... 

SANTO — Nô o ritignin di jessi tal just... 

SGOBAR — Cui improperis e cu lis violencis cuintri lis autoritáts? 

LUZIE ~ Lis autoritáts no an mai tignüt cont dai nestris ricors... 

SGOBAR — Ma séso mai láts, vualtris, a fäur presint lis vuestris lagnancis, 
prime di ricori ai disordins? 

BUTACON — Plui di une volte. Mo un, mo un altri, mo in tancj delegáts dai 
contadins e dai sotans.., ma no àn volüt nancje ricevinus... 


SANTO —O vin tentát di fermäju ancje par strade i deputäts, che a son dal 
pais..., ma no àn volüt nancje scoltanus... Nus an ripats vie 
come cjans... 

BUTACON — A àn decidüt di meti a la aste i terens e lis comugnis, che ur 
spietin ai puars, senze nancje consultanus.... 


SGOBAR  - Ma a ti no ti spietin, che no tu ti consideris contadin. Al risulte 
che une dì tu fas il sartór, une altre il riviendul..., ma la plui part 
dal to timp tu vas ator, torzeonant... Ce séstu? 

BUTACON — O soi chel e chel: sartór e rivendiul e listés o stenti a tira sù la 
bocjade... Par fà il rivendiul o scugni là ator e par chest o ai une 
cjavale... che e mangje fen come dutis lis bestiis... No sarai con- 
tadin, ma cuntune cjavale... e trê fis di mantigni o ai dirit ai pas- 
sons ancje jo... 


MOROS  - Ma sui marcjäts alc tu vuadagnis e il foragjo tu pues ancje com- 
praral... 

BUTACON - Cui timps che a van vie, o stenti, i ai dit, ancje a tira sù la bocja- 
de... e, par chel che al riguarde il foragjo, chest an, e je carestie e 
sui marcjäts no si ‘nd cjare... 

MOROS  - (zigant, da fonts) Ma a ti, no tal däjal il miedi patreot di Navarons 


sul nauli de cjavale? 


Je FEMINE - No stait a scoltàlu... 

SGOBAR = (interessät) Miedi patreot...? 
MOROS -Iai pûr dit che..., se al à bisugne di me o soi ca... 
2e FEMINE — No stait a scoltälu... 
SGOBAR  — E cui saressial chest miedi...? 
MOROS  — Un mazzinian..., che al praticave ancje il cont di Valdrade... 
2e FEMINE — (a Morós) Finissile! Finissile! 
BUTAGON — Jo no sai nuie... Jo i ai prestade la cjavale... parce che al è 
miedi... e no mi sta di impacámi intai siei ۰ 
LUZIE — Seal va daúr di chel là, Diu nus vuardi ducj... 
Ze FEMINE - Jo o soi mortificade, int... No stait ۰ 
MOROS  — (zigant) O soi a pro da lis legs... jo...! 
SANTO — Pal to tornecont, che tu ses bausár par mistir... 
MOROS  — (al salte su viers Pagnut) Ocjo, Pagnut...! 


SGOBAR — O larin a fonts... dopo... su di chest mazzinian. (tornant a 
Butagon) Duncje, dirit ai passons ancje tu e par chest tu às inci- 
tade la int a lá tal palag comunál par scjafoià sot des cjartis chei 
mostros dai deputáts, vere? Dis, tu, ustere ce che tu ás sintüt... 


USTERE — (stant tal so puest) Veramentri chest jo no lu sai... Te ostarie lu ai 
dome sintüt a dii al plevan che no si veve di crodiur ai deputáts 
e che bisugnave là in place... 


BUTACON - Ben, ise une colpe cheste...? 


BERTOS - (cun rabie) Lu ai sintüt jo a zigà inte sale che e jere ore di finile, che 
a vevin mangjat avonde sui puars... E ancje cuintri di lui, siór 
comissari, al à zigàt improperis e lu à acusát di jessi dacordo cui 
deputäts... e al pestave i pugns su lis cjartis e a zigà cuintri di lui. E 
ancje lôr li a pestà i pugns su lis cjartis e a zigà cuintri di lui. I piés 
di ducj a jerin, e cuintri di me a àn fate violence: mi an pestát a sanc, 
buat jù pa lis scjalis e zigát di scuartámi. ..! Lór e Pieri Batelin, i piés 
di ducj... che no ur ai mai fat mal... mai... a nissun! 

SANTO — Tu nus ás robäts i passons... cu la aste par cont dai forescj... 


LUZIE ` —Edi un par di deputáts di culi, che o sai jo... 

SANTO — Come che tu nus vessis robåt il pan für da la bocje... 
BUTAGON -E no isal fà mal in chest már..., ah? 

BERTOS — No aio di vivi ancje jo? Il gno mistir, o ai fat... 
LUZIE  — (spreseant) Biel mistir il missete..., il rufian... Tin! 


BERTOS — O fas il sensár...; un mistir come un altri... (al segne Morós) E 
ancje chel là al jere, che cumo al fs tant il fedel a lis legs... 

MOROS  - (zigant) Cui jo? Tu ti sbalis..., che si cognossin póc jo e te... No 
si sin mai praticats... 

BERTOS  - Ti cognòs cui che tu sés... Ti cognòs, caro mio...! Un par un us 
cognòs... (a Butagon) E tu, no ástu dite, te ostarie di Nine, che 
tu às di famale viodi, prime a mi e dopo ai sassins dai miei 
parons? E no mi stu menegät di rompimi i vues? Fäsime viodi, 
mo! Rompimi i vues, cumò! 


BUTACON - Brauris...! Cumo che o soi in cjadenis... 
BERTOS  - Tu, Nine... no ise vere? 
USTERE  — Oh, Diu...! Si jerin scjaldárs... 


BUTACON — No covente che lu disi jê... Lu dis jo. (a Bertös) Tal ai dite e t. 
ai menagät, sì, e o speri, une di, di mantigni la peraule... 


PLEVAN - Oh, Signór... puars cuintri dai puars...! 
LUZIE ` — Rufians, che no àn muse di umign, cuintri dai puars..., che al disi... 
SGOBAR - E lui al conferme, nomo, plevan, che al jere presint...! 


PLEVAN  — O confermi che si son ditis peraulis, ma si jerin scjaldats, come 
che e à dite Nine... Si po ancje capiju: ur veve cjapade la rabie, 
par vie, che al jere stat concidüt ancje ai forescj di vigni a bati la 
aste... e ai puars, invezit, ur vevin gjavat ancje l'ús dai Sacons... 

LUZIE — Lats a la aste ancje chei...! 

PLEVAN  - Dopo che a mi, i deputáts, mi vevin impromitüt che ur al vares- 
sin lassát... 


SGOBAR - Se invezit di vigni di lui..., che nol rapresente la leg, a fossin 
vignüts di me... 


SANTO ` — No crót che lui al sarès vignür de nestre bande..., che o vin 

viodüt cun cui che al à praticát di dopo che al è ca a San Denél... 
E, po, che nus disi ce fin che a an fat i nestris ricors... 


SGOBAR  — Dal plevan vualtris, ah?! E magari al è lui che us à stigáts... mas- 


sime cuintri di me... 


LUZIE ` — Il plevan nus capis e, magari, ancje nus jude..., ma nus à simpri 
racomandade prudence... 


USTERE  - Eje vere...! Lu ai sintüt ancje jo... 

LUZIE — (continuant) ...ancje là che a coventin lis forcjis e i falçuts intal 
puest de prudence... Se a vuelin a vuelin, siór comissari... 

SGOBAR  - E brave ché femine... 

PLEVAN — Che al siepi comissari che jo ju capis i miei fedéi parochians..., 
ma no ju ai stigäts, che o sarès lät cuintri il gno ministeri... 

SGOBAR — (Par said curt) O larin a fonts ancje di chest... cul so vescul, plevan... 

SANTO -lIl plevan nol jentre e nancje il spiziár, che al è cun nó ancje lui... 

SGOBAR — E, magari, al sarà lui che al à scrite la satare..., a mo di memorie..., 
cuintri Nardug e altris deputáts..., che dome un che al sa scrivi... 

SPIZIAR — Le varès scrite miór, plui peverade, Sgobar... Lui al val fami un 
dituart, ma, alore, jo i dis che no usi letaris vuarbis e denant di 
lui o ven, e denant dal tribunal di Udin o soi bon di lá, a muse 
vierte, a di ce che al va ben e ce che al è just di di...! Cheste int 


no je fregul in tuart, ancje se à fate violence. No si veve di mandai 
cuintri la trupe a fai une violence plui grande! 


SGOBAR - E, alore, lassà che si calpestrin lis legs... 


SPIZIAR ` — Vualtris che o vés in man il comant, o vés di fa simpri chel che al 
€ just par che no si discjadeni la rabie dai puars! 


LUZIE ` - Nus è montade la rabie parce che nus an ufindúts e coionats, 
gjavantnus i dirits. O sin minugam, si lu sa, int senze rango..., 
ma ancje nó o sin in chest mont, cul dirit di vivi che a àn ducj 
i cristians... 


SGOBAR - Intal rispiet da lis legs! Come duc, 
SANTO — Cuant che lis legs a son justis e compagnis par duc]... 

SGOBAR — Baste (dúr) Santo Pagnutti ti incolpi di jessi responsabil dai disor- 
dins dal tredis di mai che a compuartarin il delit di somosse, di vé 
stigade la int cuintri la autoritat dai depuräts comunái, di vé fare 
ofese e fat sprec al palag dal Comun. E di altretant ti incolpi ancje 
te, Giuseppe Butazzoni, e te, Lucia Chiandusso, che tu sés stade, 
stant ai verbai, “tra le più attive a istigare la ribellione” e definide 
“sfrontata, ardita e facinorosa", “una delle più calde fautrici”.... 

SANTO -ln cussienzie us dis che no ai colpis di front ac mé int e che di just 
al sarès stat di dividi tra i puars chei terens che ur spietin di ۰ 


BUTACON - E jo o confermi ce che o ai dit e ce che o ai fat e us visi che nol 
lara vie tant che vualtris nus rindarés cont, a nó, puars sotans... 


SGOBAR  - Tu varäs tmp di spietà chel moment in galere... 
LUZIE - Che o disi ancje jo chel che o ai di di, comissari... 


SGOBAR — Di te al è propit di dási di maravee: une femine di famee, cun 
nuie mancul siet fruts, si sedi cjatade a zingará pes ostariis e pes 
placis piès dal ultin malintindüt dal pais... 


LUZIE — (cun rabie) Une femine, vere? Une mari cun nuie mancul siet 
fruts... “sfrontata, ardita, facinorosa”..., us da di maravee? Us da 
di maravee che a chei fruts 1 ur proviodi..., parce che ai fis i vil 
proviodüt, Sgobar, cuant che a son fats... No vevi di faju, vere? 
No tancj che o "nd ai fats, magari! Ma ce savéso vualtris de vite dai 
puars, che o vivés ral bombás? O pensais che la colpe e je nestre, 
sc o sin puars, se o sin sporcs, pegoròs, se si puce di cragne o di 
lisp, so sin la fece dal pais... Ma vualtris, sprofumäts, intal cjalt in 
invier e intal fresc in istàr, no si sbassais, no dis a danus une man, 
ma nancje a cjalanus, par póre di sporcjasi e infestasi cu la nestre 
miserie...! Intal clip dai vuestris bleons di lin, ricamáts... ch... 
ch... che o fasés al amór, ma, par no vé il fastidi di vé masse fruts, 
vualtris umign, o tirais il cúl indaür, o, par no fruià masse lis vue- 
stris siorutis di porcelane, o vais a sfogasi sul paion di cualche 
puare che si da par bisugne...! Un, doi fis us bastin..., e i predis, 
cun vualtris, siór plevan che al perdoni, no van tant par sutil... Ur 
baste che o paiedis il banc in glesie, che o sedis i prins a lis messis, 
in regule cul cuartés, cui fruts a dutrine, cu lis feminis a jempläur 

di rosis i vas sul altar... E no covente che us disin, come a nó, che 
i fruts a son la benedizion dal Signòr e che al è grant pecjat a tira 
il cúl indaùr o a fasi i zughets... Ma a nó sì, che o vin lis cocjetis 
cu lis breis e i stramags fats di sclofis. Di inviér tes nestris cjama- 
ris fredis si scugne tiràsi dongje e la cjar alore nus crice plui di chés 
sclofis, che i vl contentade..., senze tira il cül indaür; di iscár, 
invezit, a son tant cjaldis che tocje discrorási, cussì, a viodisi crots 
lis votis a sì impiin e, par distudälis, si sa ce che i vil... E, alore, i 
fis si ju fas... e si a di rignfju, che a son la benedizion. I fis, cuant 
che a son, si à di viodi di lêr. Vualtris no vés mai viodüt doi voi 
seneòs di une croste di pan, di une gote di lat; no vés mai viodüt 
une creature che e trime di frét, o no le vés nancje abadade; no vés 
mai viodüt un frut a sgarfà tai vuestris vanzums, o no lu vés nancje 
abadät... Mi vegnarès di di: divueli che ur tocjàs ancje ai vuestris, 
c che us tocjas ancje a vualtris di viodiju..., ma no us al brami, 
parcè che un pati cussì grant no si po bramajal nancje ae bestie 
plui feroce dal mont. I fruts cuant che a son, a son senze vé 
domandàr di vigni, ma cul dirit di jessi nudrits, abadats e 
difindüts... ancje cun falcuts e cun forcjis... Sgobar! 


- Jo i scuen assolvi, cumò, il dové che mi è imponút da la leg. (al 
rorne a jessi sigür e autoritari) Lucia Chiandusso, Santo Pagnutti, 
Giuseppe Buttazzoni... us consegni al Tribunal provincial... Che 
a sedin cjariats, in cjadenis su lis caretis, za prontis, e cun lòr 
Antonio Moroso. 


- (protestant a fuart) Ma, siór Comissari, cemüt mai ancje a mi...? 


2e FEMINE - TAs... 


SGOBAR 


SOLDAT 


— (no i rispuint) E Veniero Stefano dei conti Valdrada cu lis femi- 
nis e due) chei altris che a son stats incuisits... (al sbasse il gjaf) 


- (si móf par cjapáju in consegne) 

ALVIERO NEGRO 


8) MOROS e 2e FEMINE a van für e, daür di lör, SGOBAR, PLEVAN, 
USTERE, BERTOS, LUZIE, tal mier di SANTO e BUTACON, 
incjadenáts a van a “proscenio”. LUZIE si inzenogle. 


Lis a cerch su di lor. Altre lûs a cercli sul pulpit. 
Il CONTESTORIE al va sot dal pulpit. Il rest de sene a sctir. 


CONTESTORIE — (al public) E cussi, menäts a Udin, i puars sotans di Sant 
Denél a forin declaráts colpevui dal "delitto di sollevazio- 
ne" e il Tribunál ju condanà a un an di "carcere duro nella 
casa di correzione di Venezia e poi al pubblico lavoro nella 
casa di forza di Padova e a pagare le spese processuali, il 
che - trattandosi di gente povera — significava un prolun- 
gamento del periodo di carcere" come che a testin lis cjar- 
tis dal timp... 


“il nestri pigul al è il rifles dal grant... 
-il Friül nol è atri che la proiezion di un pont su la tiare” 
Alviero Negro 


Alviero Negro (Muzzana del Turgnano 1920 - Udine 1987) approda a Risultive 
dopo dolorose esperienze personali e dopo la lotta partigiana per i cui ideali 
aveva patito prigionia e tortura. E quegli ideali di libertà, di pace, di giustizia, 
di socialismo cristiano sostennero e sostanziarano sempre la sua produzione let- 
teraria: " su chestis ideis si inlidrise la produzion dal Teatro Furlan di chei che intin- 
din di vé rot cu la sterpe manie de "furlanade" e cu le retoriche sbavagone”. Fra tutti 
gli autori friulani della seconda merà del novecento Alviero Negro è stato il più 
coerentemente “politico” nelle sue scelte e la forza della sua produzione dram- 
maturgica nasce dalla lucida coscienza della storia degli oppressi e dalla fonda- 
ta utopia di una società di uomini liberi. “la comedie -la fente puartade sul nivel 
artistic- e varess di deventá document di denunzie, strument di lote, pagjne di sto- 
rie di un popul, spieli de proprie cusienze”. Al diseve Brecht che “compito preci- 
puo del teatro è interpretare la vicenda e comunicarla la pubblico attraverso 
appropriati straviamenti” e Alviero, citant Augusto Boal (“teatro degli oppres- 
si"), "il teatro nol è une ativitàt che e à par finalitát dome se stesse. In tun cjart sens 
dut il teatro al è pulitic... e si à di rivà a puartà il Teatro a un grát rivoluzionari 
tal di viodi che al è il popul a praticálu e no dome a ispirálu ... " "... nó o vin di 
dismoviür il cür...stigaur la fantasie ...nö us cjantarin simpri di libertàt..." 
g-pitz. 

La memorie pierdude 
La storie furlane tra leterature e narative popolar 


di Carli Pup 


Cuanr che o ai let pe prime volte chest lavór di Alviero Negro mi soi cjatát denant 
"personis" che o vevi za "cognossür" cualchi an indaür cuant che mi jere passat pes 
mans chel stes libri che al nestri autór i à covenrät tant che fonde par imbasti cheste 
opare. A jerin duncje nons e fats che za o vevi viit ocasion di cognossi, ma cheste volte 
a jerin come se a cjapassin vite, come se a saltassin für des pagjinis di un libri par 
deventà materie vive: cjar sanc, emozions. 

Cierts autórs a son bogns di dà gnove vite a personis e a fats che a son passáts — con- 
segnáts ac storie o, plui dispes, ae dismentie — e di torná a meti dongje ce che si è 
sfantàt. Ta cheste maniere a jemplin, almancul un pöc, chel puest che par secui a 
dilunc a vevin vit chei oms ¢ chés feminis “cence non" che a an puartát indenant la 
parative popolär. E dal sigúr Alviero Negro al è un di chescj autórs. 

Ché furlane ¢ je une narative popolar siore, si lu olme benon ancjemò in di di vué, 
cundut che o savin di vé pierdút cerant par strade. Pierditis che a divegnin sei di un 
procis natural de trasmission oräl cressür a fuart par vie dai mudaments che a ån inre- 
Tessar la nestre societár tal secul aromai passat, sel dai ritarts che si an vürs inve racuel- 
tec inte trascrizion di chest material, E pûr, tra dutis chestis pierditis, forsi al è alc che 
ûl dame di plui la atenzion di cui che al cjale la sdrume di contis che a son stadis 
racueltis de vive vôs de int. Ator pal Friül si an tiradis sù milante contis cuntune fonde 
*storiche”: su Atile, su regjinis langobardis, su sants e beats, fintremai su “chel dai spi- 
tons di aur" — che ancjemo si cjante “maladete sei la vuere, maladet Napoleon” — ma 
"tra chestis contis al mancje un toc di storie, forsi chel plui grant. 

A voltis al somee che i furlans no vedin une storie lôr, ma che a vivedin di rifles di ché 
Tdi chei altris: che a sedin ogjets, no sogjets. Cualchidun al disarà che no je nissune 
maravee ta chest, parce che e je pardabon cussi. A pet di une declarazion di cheste fate, 
mi domandi e us domandi: ise pardabon cussì o isal forsi che a cualchidun i à far 


comut che o pensassin che e je cussi? Un popul “cence storie" — o miór che la storie 


no le à fate, ma le à dome patide — par solit al è un popul rassegnát, al è un popul usät 
a fäsı meti i pits sul cjáf parce che cussì al è simpri stat e no si pues cambiá cheste natu- 
re, E plui di cualchidun al à barúr dispès su chest aspiet, predicjant e sparnigant tra la 
int une sorte di rassegnazion. Se altris prime di nó no lu àn fat, magari tun moment 
storic plui favorevul, cemüt podarino fälu noaltris? Tropis voltis no vino sintút a di 
cussì, tropis voltis no lu vino dit o pensát propit nó? E pùr la storie dal Friül no je fate 
di int rassegnade. Se e je vere che la storie dai furlans e je stade une storie segnade di 
miseriis, di disgraciis, di vueris, di esercits che a son passats par chi robant, fiscant e 
copant, di rês, imperadórs, o cjäfs di guvier che a An doprat la int come cjar di canon, 
e je ancje vere che la storie dai furlans e je stade segnade di lotis e di rivendicazions 
faris pardabon dal popul e no dome "in non dal popul”. Dal riviel de Joibe Grasse dal 
1511 aes lotis contadinis dai agns '20 dal secul a pene passat, des loris cuintri de pri- 
vatizazion des comugnis che a an segnäts lis nestris tieris par secui a chés cuintri des 
servitürs militärs, La storie dal Friùl e je plene di chescj episodis, ma trops ju cognos- 
sino? 

Forsi o sin masse passúts in dì di vué par abadá a duris chestis robis, forsi o sin masse 
cjapàrs a cuistási il pagnur (o il celular) par dai pês o forsi cualchidun al à pensát che 
al è miór che ciertis storiis no vegnin contadis, o almancul no di für di un pigul trop 
di academics o di studiárs. Cualchidun al dis che cognossi la proprie storie nol coven- 
te, al è un diplui, si piert timp. Par solit cui che al dis cussi al è cui che al à interés a 
fa in maniere che lis robis a ledin dilunc a là come che a van o pür cui che, cence pen- 
sai masse parsore, al simiote chestis personis. Alore si lasse cheste materie tes mans di 
pócs di lór, che a vivin di chest e che, masse dispés, no ur interesse di fale cognossi ator. 
Si podarès di che a son come chei che a studiin une lenghe: le cjalin, le ramesin, le 
sezionin, a san dut o cuasi di jé, ma po no le doprin e a somein fintremai vé fastidi 
cuant che cui che pardabon le dopre ur tocje il lôr ortut. Nissun al dis che il lôr lavör 
nol sedi impuartant, ma a ce zovial se al è un lavór di pócs e par pócs? Forsi il "popul" 
no si lu viór in place a domandá storie, come che si lu viór a domandä lavór, ma che- 
ste no je une scuse par dineai a cualchidun il dirit di cognossi la sò storie. Un popul 
cence memorie nol sa cui che al è, e cui che nol sa cui che al è nol sa nancje là che al 
val lá, ven a di che nol è paron dal so destin. 

Chest discors al val pai furlans, come che al val par anc) altris popui ator pal mont. 
Se invezir o strenzin un tic il cjamp e o cjalin ce che al sucét a cjase nestre o sintarin a 


di plui di une persone che in fonts la storie dal Friül no paie la pene di jessi contade> > - 
In fonts, si dis, no si àn fats cussì impuartanes. 1 furlans come sogjer di storie? — 
Impussibil, si dis, parce che ancje se al è il popul chel in prime file, al è simpri cualchi 
sorestant daür a tirä lis brenis. Magari e sara ancje vere, ma cemüt mai tes scuelis no 
si fevele dal riviel de Joibe Grasse, de nassite de Contadinance, des lotis pes comugnis? 
Forsi a son fats storics masse pigui, póc impuartants? Plui di cualchi storic al dis il con- 
trari. E, in ogni cas, parcè no fevelänus ancje di chest, dal moment che a scuele nus an 
fevelät ben e no mal di altris riviei e di altris lotis, ancje plui pigui, plui lontans, che 
no nus àn tocjár nancje di lontan? 

La esperience nus jude a frontà miór la vite che o vin denant, ma cheste esperience no 
scugne jessi par fuarce vivude su la nestre piel. La storie e varès di coventà ancje par 
chest, ven a di par contanus lis esperiencis di chei altris, di maniere di frontà lis situa- 
zions personals e coletivis de nestre vite cuntune fonde di cognossincis plui grande. Ta 
cheste maniere si podarés evita di tornà a fà i stes erórs fats di altris prime di nó. Par 
chest si fevele de storie tant che di mestre di vite. E chest al val ancjemó di plui pe 
nestre storie. Cence dismenteá che ce che o sin, al è il risultát di cheste storie, si tache 
di ché pigule che © vin scrit nó e cui che nus è dongje par rivà a ché grande, scrite in 
maniere coletive. E i doi plans si incrosin e no puedin vivi un cence di chel altri. 

Po sci che duris chestis a sedin dome cjacaris, ma pensai parsore nol coste nuie, al con- 
trari, si riscje di cuistà prospetivis diferentis, di viodi robis gnovis, come un cjaval 
cuant che i gjavin lis svuarbadoriis. Al è propir de storie che nus rive l'insegnament che 
i popui ¢ lis personis che no san, che no cognossin, a son lis plui facilis di messedà. 
Cualchidun al podarès di che a son dome bielis peraulis, ma che ancje cuant che un 
al sa, nol è par nuie facil cambià lis robis. E je vere, ma par furlan si dis che “a provà 
nol è pecjár”. Se un al va in place a batisi pai sici dirits, al riscje ancje di cjapälis, e 
magari sul moment nol rivarà a otigni un biel nuie, ma se al reste a cjase c al sta cidin 
no dome nol cuistará nuic, ma cun ce muse podaraial cjalà il futür? Lis lotis di chei 
prime di nó, a son ladis strucjis cetantis voltis, ma cence di lôr dulà saressino cumö? 
Savé che i nestris paris c 1 nestris vons si son barürs pai lor e pai nestris dirits, al varès 
di dänus plui fuarce, di dänus un esempli par D come e magari miór di lör. Nus an 
contàr che i furlans a son “salts, onescj e lavoradórs” parce che la persone salde, one- 
ste e lavoradore e sta al so puest, no dal sigúr parce che fos vere. Se o cognossessin par- 
dabon la nestre storie lu savaressin. Nus al an dite tantis e tantis di chés voltis che 

cumo i crodin pardabon e o lin ator a svantàsi. Nus an contàt che chel furlan al è un 
popul di sotans e che la sò lenghe e je une lenghe di sotans, parcè che cussì i sorans no 
fasessin riviel e si vergognassin de lór lenghe, no dal sigür parcè che e fos vere. Se o 
cognossessin pardabon la nestre storie o savaressin ancje chest. La storie e varès di 
coventà a dispatussa la int, a dai cussience, a fai savé cui che e je, di dulà che e ven e; 
intune cierte misure, dai fuarce e sigurece par decidi di bessole c in libertär dula che e 
à voie di là. Par chest cui che al controle la storie al à un podé grandonon: il podé di 
condiziona i cjafs des personis e di indregàlis suntun ciert troi, impen che suntun altri. 
A mi mi an fat un cjäf par ca (e o pensi ancje a voaltris) su) militārs, su la divise, sul 
spirt di cuarp e vie indenant, magari cumó no van ator a conta la sflocje di chei che a 
son lárs a “difindi la patrie" a miárs di chilometris di cjase lór, ma distès guai a meti in 
dubi ciertis cuistions. Si ven cjaláts tant che il diaul in persone, parce che si mancje di 
Gespier a ducj i muarts che a àn il lôr non picát suntun biel monument di piere, si ufint 
i parincj e ducj chei che la vuere le an fate, si met in dubi dut un sisteme di valòrs. Si 
tache cun cheste naine di pigui e po indenant fin che si va a fà tiere di bocái. Ce che 
no capis al è parce che lis storiis de prime e de seconde vuere mondial mes àn conta- 
dis in tancj, ma nissun mi à mai contát che chei dal gno pais tal 1867, l'an daspò che 
a jerin rivats chenti i talians, a son läts in place par vie che no volevin là a fà la "guar- 
dia nazionale" e che a An vür di clamá i granadirs e i carabinirs talians par menáju jù 
in cjadenis tes presons di Udin. Sul imprin lu ai let tune conte di Riedo Pup e dome 
daspò, lant a sgarfà tai archivis, o ai scuviert che ché no jere dome une conte, ma che 
c fevelave di un far storie sucedüt pardabon. Il scritór di Sarsét le veve metude jù "cussì 
cemüt che je vevin contade”, un roc di narative popolär — cualchidun le clamarès “epi- 
che" — che no nus € rivade par vie oral, ma in graciis di un scrit. Un toc di narative 
popolar che si riscjave di pierdi dal dur. Si ise pierdude inte oralitát parce che e feve- 
lave di un riviel cuintri dai talians e nol jere pussibil parce che ancje nó o jerin 
"talians"? Si ise pierdude inte oralitat parce che e fevelave di un riviel far di cui che nol 
voleve là soldat par vie che al pensave che la vuere e i soldáts a coventavin ai parons e 
no al popul, cuant che invezit si veve di jessi braurós di là soldits? Jo no lu sai, e no 
sai nancje parce che o vin pierdüt tantis altris contis che, cun dute probabilirár, a jerin 
jentradis tal parrimoni coletif dal popul furlan, ma o crót che al sedi un nestri dové di 
recuperális e dai gnove vite. Come che a an fat Riedo Pup o, achi, Alviero Negro. 

O vin un patrimoni di storie che no podin permetisi di dismenteà. Nol sarà plui grant 


plui biel di chel di altris popui, ma al è nestri. Di cheste storie o sin i fis. e no vin‏ و 
propit nuie ce vergognasi. Forsi e je vere che o sin un popul di sotans, se par sotans si‏ 
intint ine puare che e à cognossüt la miserie e lis disgraciis de vite, ma se par sorans si‏ 
intint int sometude e sudizionose, alore no, no je cheste la nestre storie. E a coventa-‏ 
ressin tantis di oparis come chestis par filu savé a duet, O van ancje pierdùt tantis‏ 
voltis, come ta cheste storie, ma almancul o vin lotät e o podin jessi braurós di chest,‏ 
o podin cjaminà a cjàf alt.‏ 

A fuarce di dai e dai, ancje nó come che a àn far altris, gote daspò gore, o podin 
sdrumà la piere plui dure. Dut cas par fàlu e covente prin di dut la cussience, 
Cussience di cui che o sin e di ce che o podin fa. O crór che lis oparis di Alviero Negro 
e di altris come lui a ledin ta cheste direzion, contantnus episodis de nestre storie póc 
o nuie cognossúts, metint in lûs i nestris vizis e i lis nestris virtüts, mostrantnus i erórs 
fats par che no vedin di torná a faju. Al è impuartant che cheste opare e ledi indenant 
e che e cressi simpri di plui. In di di vué no si cjatisi plui in file intes stalis par scoltä 
lis contis passadis di bocje in bocje par secui dai nestris vons, ma o vin scritórs, poetis 
e cjantants, forsi plui che in altris etis de nestre storie, che a podaressin rignuvi la tra- 
dizion. Par cualchidun chest al è pecjät mortal parce che si va a “inventa la tradizion”. 
Po stái, ma plui che di invenzion, si trararés di torná a scuvierzi la nestre storie e di file 
cognossi ator cun ducj i miecs che vué o vin sot man, [n ogni cas, ancje se e fos vere 
che o inventin une tradizion e une storie, almancul o podarin di che e je nestre, che le 
vin fate nó, e che no ripen a memorie o pûr che o simiorin ché che cualchidun altri 
al à inventàt par nó. 

Ai 16 di Mai dal 1841, il comissari Sgobar al scriveve che: “Linvasione dei beni comu- 
nali di tutto il territorio di S. Daniele è praticata senza distinzione di sorta non rispet- 
tando nemmeno quelli vincolati ad una fitranza, né quelli passati per titoli onerosi in 
mano privata. Si minaccia della vita chi si facesse ad opporsi, e si riservano stragi al 
primo che intentasse di farne reclamo. È questa la voce che risuona per le contrade, 
sulle piazze, essendone istruiti persino i fanciulli dai 10 ai 12 anni, così demoralizzan- 
doli per dare dei scellerati ad una generazione futura. Si à il pretesto di vendicare anti- 
chi torti, e di non voler più sottostare al gioco dei signori, contro i quali pronunciata» 


mente s'inveisce." Ta chestis riis o cjatin chel stes orór e ché stesse maravee che a sal- 
tin für des peraulis diris plui di tré secui prime denant dal Parlament de Patrie dal 
Friül: "Questi nostri contadini, ausu temerario, hano facto monopolii, conventicule, 


et assunanze in vari et diverse ville et lochi di questa Patria da 500, 800, de mille, doi 
milia et più, dove hanno inter cetera dicto et usate nefandissime e diaboliche massi- 
me, de tagliar a pezzi prelati, zentilhomeni, castellani et cittadini, et denique de far un 
vespro cicilian et molte sporchissime parole." Peraulis o descrizions di cheste fate lis 
cjatin masse voltis inte storie dal Friùl, e a voltis ancje no masse lontanis tal timp, par 
crodi pardabon al mit dal furlan “salt, onest e lavoradór” o al mit dal furlan “sotan”, E 
je la nestre storie che nus al dis — a voltis cu lis cjartis di un archivi, a voltis cu lis con- 
tis popolárs, a voltis cu lis peraulis di un scritór — e no podin fà fente di nuie. 


Grazie di cür a Rosina Negro 


E je stade rispietade la koinè furlane di Alviero. 


Di "Int di masnade" o vin cjapät in man trê versions: 
dós scritis a man e une batude a machine, revisionade di Alviero; 
o vin sielte cheste ultime version pronte pe sene. 


Foro di cuviertine di Tarcisio Baldas, 
tirade fur dal archivi di Alvio Baldas, che culi o ringraziin. 

